Sepsi - Dinamo Bukurešt\nPonedeljak, 02/09 - Fudbal, Rumunija, Liga I\n02/09Sepsi vs Dinamo Bucureşti1X2tip: 1\nPoslednji meč osmog kola rumunske Lige 1 nam donosi meč između Sepsija i Dinamo Bukurešta. Meč između ove dve ekipe je zakazan za 20 časova.\nFudbaleri Sepsija igraju dosta dobro ove sezone, i sigurno je da svi navijači ove ekipe mogu da budu i te kako zadovoljni sa partijama koje pružaju njihovi fudbaleri. Ono što je zaista podatak koji je vredan svake pohvale je da ova ekipa nema još uvek nijedan poraz, a na sedam odigranih mečeva su ostvarili jednu pobedu i čak šest remija. U prošlom kolu je Sepsi odigrao nerešeno na gostovanju kod Akademike Clinceni a taj meč je završen rezultatom 1:1.\nDinamo Bukurešt je sasvim sigurno jedno od najneprijatnijih iznenađenja u ovogodišnjem šampionatu, pošto se trenutno nalaze tek na 11. mestu. Do sada je ekipa iz Bukurešta ostvarila samo dve pobede i čak pet poraza, što je malo ko očekivao pre početka sezone. U prošlom kolu je ekipa iz Bukurešta ipak ostvarila ubedljivu pobedu na svom terenu protiv Hermanštada, što je bila prva pobeda za Dinamo posle dva kola u kojima su doživeli poraze. Pre ta dva susreta je Dinamo na svom terenu savladao Akademiku Clinceni, sa kojom je Sepsi remizirao u prošlom kolu.\nSepsi igra sjajno ove sezone i još uvek ne znaju za poraz. Sa druge strane, sigurno smo više očekivali od Dinama, ali ekipa iz Bukurešta igra očajno van svog terena gde za sada imaju sve poraze. Realno je da se to desi i na ovom susretu pa vam predlažemo da odigrate 1 koji kladionica Meridianbet plaća sa fantastičnom kvotom 2.37.


Zajednički stav za pomoć EU | Boom93\nNacionalni koordinatori zemalja Zapadnog Balkana za korišćenje predpristupnih (IPA) fondova Evropske unije dogovorili su u ponedeljak zajednički stav o korišćenju te pomoći.\nPotpredsednik Vlade Srbije Božidar Djelić je nakon sastanka nacionalnih kordinatora za IPA fondove Srbije, Hrvatske, Bosne i Hercegovine, Crne Gore, Makedonije i Albanije, rekao novinarima da će biti predloženo postepeno povećanje podrške EU zemljama pre njihovog učlanjenja u tu zajednicu. "Zemlje koje su na putu evrointegracija bi zauzvrat dobijale manju pomoć nakon učlanjenja u EU", rekao je Djelić koji je nacionalni koordinator Srbije za IPA fondove. On je istakao da zemlje Zapadnog Balkana treba da dobiju mogućnost da zvaničnicima EU prikažu svoje budžete, kako bi dobile garancije EU za izlazak na tržište kapitala, što bi im omogućilo jefitnije finansiranje budžetskog deficita. "Dogovoreno je da zatražimo od EU da se blagovremo utvrde sve obaveze neophodne za dibijanje finansijske podrške te zajednice", rekao je Djelić.


Projekti - 2014\nCilj projekta je da se oceni ispunjenost Akcionim planom predviđenih aktivnosti u skladu sa svrhom zbog koje su usvojene na osnovu analize prikupljenih podataka o događajima, merama i aktivnostima vezanim za oblasti privatizacije, javno-privatnog partnerstva, prostornog planiranja i izgradnje, zdravstva, obrazovanja i sporta i prevencije korupcije, koje su preduzimane u 2013. i 2014. godini i koje imaju uticaj na ostvarenje propisanog Strategijom i Akcionim planom. (više…)\n25. avgust 2014. by Tamara Protic\nTrajanje: decembar 2013 – februar 2015\nCilj projekta je da podstakne saradnju mladih iz mešovitih i jednonacionalnih etničkih sredina. Projekat ima dva segmenta: pripremu i izradu kulturnih paketa u zajednici i organizaciju regionalnih razmena sa ciljem zajedničkog upoznavanja. U sklopu ovog projekta, Beogradski centar za ljudska prava, u saradnji sa Komitetom pravnika za ljudska prava (YUCOM), ApsArt Centrom za pozorišna istraživanja i Medijskim centrom Beta (MBC) i uz stručnu podršku Ministarstva omladine i sporta, organizovao je program za dvanaest kancelarija za mlade ili omladinskih klubova iz sledećih gradova i opština – Obrenovac, Savski venac, Trgovište, Bosilegrad, Bački Petrovac, Vranje, Požega, Priboj, Prijepolje, Raška, Temerin i Bujanovac. (više…)\nAktivni mladi za aktivne nacionalne savete\n18. avgust 2014. by Tamara Protic\nTrajanje: maj 2014 – maj 2015\nGlavni cilj ovog projekta, čiji je nosilac organizacija UrbanIn iz Novog Pazara, bilo je povećanje učešća mladih ljudi u radu nacionalnih saveta nacionalnih manjina, kao i njihovog uticaja na proces donošenja odluka radi povećanja nivoa i kvaliteta ostvarenja manjinskih prava i integracije manjina u srpsko društvo. Projekat je realizovan na teritoriji Sandžaka, jugoistočne Srbije (Preševo, Bujanovac, Medveđa), Vojvodine i Beograda. (više…)


SDP Crna Gora | 2016 March 31\nYou are here: Home / Organizacija / 2016 / March / 31\nMedijski pul SDP: Vjerovali smo da je Đukanović raskrstio sa svojom ratnom prošlošću\n31/03/2016 / Aktuelno /Objavio - SDP\nUprkos nagomilanom pamćenju raznovrsnih faza Đukanovićevog političkog i patriotskog zrijevanja SDP je naprosto šokirana iskazanom čestitkom Đukanovića na oslobađajuću presudu Vojislavu Šešelju. Vjerovali smo naime da je Đukanović upravo na platformi SDP-a od 1997. godine iskreno raskrstio sa svojom ratnom prošlošću.\nNe želimo da vjerujemo da je ovakva poruka Đukanovića Šešelju istovremeno i poruka nadležnim državnim organima koji su najavili obnavljanje istrage za zločine koji su se nažalost desili pripadnicima manjinskih naroda u Crnoj Gori upravo zbog politike kojoj Đukanović danas čestita.\nNažalost zbog politike kojoj sada Đukanović čestita su se Crnoj Gori desili: logor Morinj, Bukovica, deportacija, Štrpci, neslavni pohod na Dubrovnik itd. SDP ne može da vjeruje da neko 2016. godine može čestitati politici Šešelja za koju smo vjerovali da je barem u Crnoj Gori nakon 25 godina osuđena i zaboravljena. SDP će, kao i 90-ih, istrajati u svojoj politici raskrinkavanja zločina i zločinaca i na taj način zaštiti manjinske narode i sve građane Crne Gore od politike koju Đukanović danas čestita.


BIL konferencija je održana po drugi put u Banjaluci uz podršku kompanije Prointer ITSS. Pokazala se kao odličan model za uvezivanje privrednika, malih i srednjih preduzeća, razmjenu njihovih iskustava i stvaranje što bolje poslovne klime.\nTokom ovogodišnjeg izdanja BIL konferencije posebno je obrađen značaj ulaganja u ljudske resurse.\nZoran Milašinović, Prointerov konsultant za upravljanje odnosima sa klijentima upoznao je učesnike sa prednostima CRM-a. "CRM je nešto što je nužna potreba ovog vremena zbog ubrzanja svih procesa i CRM pomaže mnogim kompanijama da bolje, brže i efikasnije upravljaju odnosima sa klijentima", istakao je Milašinović.


19:59 Objavljeni snimci sukoba navijača i policije na auto-putu prema Splitu\n19:50 Kina će imati veliku žetvu ljetnjih žitarica\n25. Jan 2022 2518\n- Ugovor o pasoškim knjižicama sa 'Milbauerom' ističe u martu ove godine, ali nova nabavka još nije okončana zbog žalbi i vrlo je vjerovatno da će doći do problema jer je moguće da dođe do nestašice pasoških knjižica. Sa vozačkim dozvolama i ličnim kartama situacija je još složenija jer desetogodišnji ugovor za izradu ličnih karata i vozačkih dozvola vrijedan više od 100 miliona KM ističe ove godine - ispričao je izvor "Nezavisnih novina", dodajući da kod ličnih karata i vozačkih dozvola stvari komplikuje to što se pored roka od 10 godina tadašnja vlast u BiH takođe ugovorom obavezala da će povući određen broj tih obrazaca.\nIsti izvor navodi da nije isključena mogućnost da se ugovor sa "Milbauerom" kada je riječ o ličnim kartama i vozačkim dozvolama produži na još nekoliko godina jer i pored toga što je istekao rok od deset godina nije ispunjena kvota o povlačenju broja obrazaca za lične karte i vozačke dozvole.\n- U ovom trenutku niko ne zna kako će to izgledati i da li će se ugovor samo produžiti ili će se raspisivati novi tender kada je riječ o ličnim kartama i vozačkim dozvolama - navodi isti izvor, dodajući da su izvjesni i problemi s izdavanjem ličnih karata i vozačkih dozvola.\nPodsjećanja radi, još 2012. godine Agencija za identifikaciona dokumenta, evidenciju i razmjenu podataka (IDDEEA) je sa tada tek osnovanom kompanijom "Milbauer" iz Banjaluke potpisala ugovor vrijedan 104 miliona KM, koji se odnosi na izradu ličnih karata i vozačkih dozvola, a nedugo nakon toga Tužilaštvo BiH otvorilo je i istragu, ali ju je nakon pet godina obustavilo.\nKada je riječ o pasošima, i ovaj posao još 2017. godine dodijeljen je "Milbaueru", a IDDEEA je u aprilu prošle godine pokrenula novu javnu nabavku za ovaj posao. Tenderom koji je raspisan IDDEEA je za 1,6 miliona pasoških knjižica spremna da plati 37,6 miliona KM. Ovom nabavkom IDDEEA je za ovu godinu tražila 255.000 knjižica, dok je za 2023. godinu potrebno 345.000 pasoša, a godinu kasnije 465.000, dok u 2025. godini prema procjeni IDDEEA biće potrebno 535.000 pasoša.\nOsim "Milbauera", na taj tender prijavile su se i kompanije "Sirius" iz Banja Luke i "Thales DIS France", koje su se žalile na tenderske uslove tvrdeći da je IDDEEA napravila brojne propuste te da su pogodovali aktuelnom dobavljaču pasoša.\nOdlučujući po toj žalbi, Kancelarija za razmatranje žalbi BiH utvrdila je da je IDDEEA pogodovala firmi "Milbauer", zbog čega su, između ostalog, poništili taj tender, a nedugo nakon toga IDDEEA je raspisala novi tender na čije uslove su ponovo izjavljene žalbe o kojima se još odlučuje.\nJuče smo pokušali u IDDEEA dobiti i odgovore na pitanje dokle se stiglo sa nabavkom pasoških knjižica i da li prijeti opasnost da dođe do nestašice, međutim na postavljena pitanja nismo dobili odgovore do zaključenja ovog broja "Nezavisnih novina".


DANSKA KOMPANIJA U VRANjU DOBIJA IZ BUDžETA REPUBLIKE SRBIJE SKORO MILION EVRA DA BI ZAPOSLILA 300 NOVIH RADNIKA NA NEODREĐENO VREME\nVranje - Danska kompanija „Kentaur,” koja se bavi proizvodnjom radnih uniformi za ugostiteljstvo, zdravstvo i prehrambenu industriju, a koja je 24. oktobra otvorila proizvodni pogon u Vranju, dobiće iz budžeta Republike Srbije skoro milion evra subvencija, navedeno je u ugovoru sklopljenom između „Kentaur Balkans” i Ministarstva privrede.\nUgovor između danske kompanije i Ministarstva privrede sklopljen je prošle godine u Beogradu i u njemu je navedeno da će „Kentaur“ iz budžeta Republike Srbije dobiti 940.358 evra u naredne dve godine, a nakon što zaposli 300 novih radnika na neodređeno vreme.\nDanci su se ugovorom obavezali da će do kraja 2021. godine uložiti najmanje 800.380 evra, a 25% moraju biti sopstvena sredstva, i da će plata radnika biti ne manja od zakonskog minimalca, koji trenutno iznosi oko 28.000 dinara.\nPrvi deo subvencija iznosi 288.972 evra, a „Kentaur“novac dobija ove godine, po dostavljanju dokaza da je zaposlio 27 radnika i uložio 420.000 evra.\nDrugi deo subvencija u visini od 387.521 kompanija dobija 2020. godine, nakon što zaposli 142 radnika i uloži 281.000 evra. Kompanija je 2021. godine u obavezi da zaposli još 131 radnika i uloži 99.380 evra, kako bi dobila ostatak subvencija u iznosu od 263.864 evra.\nKompanija „ Kentaur“, koja se bavi proizvodnjom radne odeće, uposlila je 150 ljudi u pogonu vrednom više od milion evra, a celokupna proizvodnja „Kentaura“ je izvozno orijentisana i svi repromaterijali poreklom su iz Nemačke, Italije i Engleske, dok su za dizajn zaduženi danski i japanski kreatori.\nKompanija poseduje pogone u Kini, Poljskoj i Vijetnamu, a glavno tržište „Kentaura” su zemlje Evropske Unije.


Snijeg i ledena kiša prave probleme širom Evrope - Klix.ba\nSnijeg i ledena kiša prave probleme širom Evrope\nOtkazano na stotine letova\n21.1.2013. u 08:55\nkiša snijeg u BiH\nObilne snježne padavine i ledena kiša pogodile su velike dijelove Evrope i izazvale brojne probleme kako za vazdušni, tako i za drumski i željeznički saobraćaj u Francuskoj, Njemačkoj i Velikoj Britaniji.\nU sudarima na putevima u Francuskoj tokom vikenda poginulo je sedam osoba, a debljina snježnog pokrivača je u pojedinim oblastima dostigla 20 centimetara, javila je agencija France Presse.\nZbog snijega je na aerodromima Charles de Gaulle i Orly otkazano oko 40 posto letova, dok su pojedini aerodromi u zemlji potpuno zatvoreni.\nMetro u Parizu i dalje radi, ali su otkazane sve autobuske linije, a otkazani su ili kasne i polasci brzih vozova TGV.\nViše od četvrtine francuskih regiona je u stanju pripravnosti, dok meteorolozi upozoravaju da se očekuje još padavina.\nSaobraćaj na frankfurtskom aerodromu u nedjelju popodne je potpuno stao na tri i po sata zbog ledene kiše koja je okovala piste, a otkazano je na stotine letova, dok su avioni koji je trebalo da slete u Frankfurt preusmjereni na druge aerodrome.\nNakon što su ekipe oko 20 sati uspjele da odmrznu piste, saobraćaj je ponovo uspostavljen, ali znatno smanjenim intenzitetom.\nLondonski aerodrom Heathrowu zbog snijega i slabe vidljivosti otkazao je u nedjelju 260 letova, odnosno 20 posto ukupnog broja svakodnevnih letova.\nPutnici su stajali u dugim redovima, neki su bili prinuđeni da noće na aerodromima zbog poremećeja vazdušnog saobraćaja u Britaniji, tokom vikenda i dan ranije, prenosi AP.\nAerodromske vlasti tvrde da su potrošile nekoliko miliona funti da poboljšaju borbu s ledenim i snježnim uslovima nakon što je ovaj aerodrom bio zatvoren nekoliko dana zbog snijega u decembru 2010.\nMeteorolozi i u cijeloj Velikoj Britaniji najavljuju snježne padavine tokom cijele naredne nedelje.\nprije 14h 43m 91\nprije 15h 2m 120\nprije 10h 32m 202\nPazite gdje parkirate 530\nprije 10h 8m 114\nprije 16h 36m 62


Nikolić platformom pokušava da kontroliše Vučića? - 19.05.2015, Sputnik Srbija\n„Stiče se utisak da je predsednik rešio da preko Kosova saopšti Vučiću da među njima više nema poverenja“, kaže Dušan Janjić za Sputnjik. 19.05.2015, Sputnik Srbija\nanalize i mišljenja, komentari i analitika, srbija, tomislav nikolić, zorana mihajlović, dušan janjić, aleksandar vučić\n18:34 19.05.2015 (Osveženo: 14:47 30.08.2021)\nIako zasada nema zvaničnih informacija, beogradski mediji spekulišu da je predlog Platforme o Kosovu i Metohiji, iz kabineta predsednika Republike, stigao na sto predsednika Vlade Aleksandra Vučića.\nŠef kancelarije za odnose sa medijima Vlade Srbije Milivoje Mihailović rekao je za Sputnjik da nema informacije da je predlog platforme stigao u Vladu. Isto je izjavila i potpredsednica Vlade, Zorana Mihailović.\n„Onog trenutka kad ta platforma dođe u kabinet premijera, mi ćemo svakako kao jedan tim sesti i o tome razgovarati“, rekla je Mihailovićeva.\nAnalitičar Dušan Janjić iz Foruma za etničke odnose za Sputnjik kaže da je, prema onome što se u medijima može čuti, predsednik samo inovirao platformu koju je radio 2012. a Vladi prosledio 2013. godine. Vlada je od tog predloga prihvatila samo osnovne ideje, ali ne i razradu, kaže Janjić.\n„Razrada, u suštini, polazi od Ustava, polazi od toga da Srbija ne priznaje Kosovo. Dakle, u političkom smislu, ništa novo“, kaže Janjić.\nPo Janjićevim rečima, ono što je novo jeste da je Srbija 2013. godine potpisala Briselski sporazum, gde je Zajednica srpskih opština potpuno drugačije definisana od onoga kako je definisana u predsednikovoj strategiji. Ako bi Parlament usvojio predsedničku strategiju, stavio bi van snage Briselski sporazum, tvrdi Janjić.\n„Predsednik uvodi autonomiju za sever Kosova u okviru široke autonomije Kosova unutar Srbije. To je nešto što bi se u istoriji zvalo povratak za 40 godina unazad. To kao koncept ne odgovara ni realnom stanju na Kosovu, a sigurno je da će izazvati bes i neprihvatanje i od kosovskih vlasti i od onih koji podržavaju nezavisnost Kosova, a to je najveći broj zemalja EU i Zapada“, smatra Janjić.\nPredsednik ovim nameće obavezu Vladi da pre svakog odlaska u Brisel na politički dijalog i posle svakog povratka podnese izveštaj Parlamentu, smatra Janjić. Ukoliko bi bilo neslaganja između postignutih dogovora i platforme, predsednik bi mogao da zahteva referendum.\n„Kada se sve sabere, novina je pokušaj predsednika da kontroliše Vladu. Po meni, predsednik nema ozbiljne šanse da mu to prođe u Parlamentu i on to vrlo dobro zna. Međutim, on nameće ozbiljne probleme Vladi i Vučiću. Nekako se stiče utisak da je predsednik rešio da preko Kosova saopšti Vučiću da među njima više nema poverenja i da čeka momenat da Vučić ode da bi preuzeo Srbiju“, kaže Janjić.\nVlada Srbije trebalo bi da usvoji predlog platforme pre nego što bude upućena Narodnoj skupštini na razmatranje.


NORME I ČINjENICE\nKada je reč o evropskoj perspektivi Srbije, do sada joj je postavljan jedan uslov. To je bio Hag. Posle sastanka šefova država i vlada EU, postavljen je novi i neuporedivo teži – priznavanje nezavisnosti Kosova. Francuski predsednik Sarkozi izjavio je posle samita da Srbija može računati na evropsku perspektivu samo ako ispuni oba uslova. To bi bio taj „pozitivni signal“ Srbiji!\nNa drugoj strani, Kosovu je obećana nezavisnost. U zaključcima sa samita, ističe se kako je EU spremna da na svoju ruku pošalje misiju na Kosovo, bez obzira na to što se Srbija tome otvoreno usprotivila. Uporedo sa time, pod vođstvom SAD, zemlje EU, članice SB, odbacile su predlog o nastavku pregovora i najavile da će se kosovski proces odvijati van okvira UN. To znači da će vodeće zemlje EU slediti politiku SAD u podršci Ahtisarijevom planu, „primiti k znanju“ jednostrano proglašenu nezavisnost Kosova i prepustiti svakoj članici da sama donese odluku o njegovom priznanju. I, naravno, ponuditi Kosovu „jasnu evropsku perspektivu.“\nŠta, uopšte, znači ta perspektiva? Da li će na taj način zaista biti rešen problem pravnog statusa Kosova? Da li bi samoproglašena država, koja nije članica UN, mogla da postane članica EU? A ako bi, šta bi to značilo za politiku širenja EU i njen odnos prema Srbiji?\nDa će to stvoriti probleme i EU i samom Kosovu uočio je, čak, i Kris Paten, šef Međunarodne krizne grupe, čija je pristrasnost u pogledu kosovske nezavisnosti nedvosmislena. Njega, naime, brine što će u tom slučaju pravni status Kosova ostati nedefenisan i, praktično, bez efekta, jer članice EU neće moći sa samoproglašenom državom ni da sklapaju trgovinske sporazume, niti da pokrenu proces pridruživanja EU. „Kosovo bi – kaže on – nastavilo da postoji u međunarodnom vakuumu, ali samo pod drugim imenom.“\nDo sada su se EU pridruživale samo zemlje koje su članice UN. Pod tim uslovom, „evroatlanska perspektiva Kosova“ praktično ne postoji. Srbija će odmah, u skladu sa Poveljom UN, Rezolucijom 1244 i svojim Ustavom, čin proglašenja nezavisnosti poništiti, a SB UN, što je sasvim izvesno, neće priznati novu članicu UN. U tom slučaju, Kosovo će zaista ostati u statusnom vakuumu.\nProblem je, ipak, bilo mogućno prevazići tako da se odustane od jednostrane nezavisnosti i evropska perspektiva Kosova, sa suštinskom autonomijom u Srbiji, otvori kroz proces njenog pridruživanja EU. Posle Sarkozijeve izjave, jano je da će se pojačati pritisci na Srbiju da prizna nezavisnost Kosova. No, u ovom trenutku, za to ne postoje realni izgledi, jer je raspoloženje u Srbiji ubeljivo protiv nezavisnosti.\nIgraće se, međutim, na novu kartu – da raspoloženje za evropske integracije nadjača spremnost za očuvanjem državnog integriteta. No, već postoje istraživanja javnog mnjenja koja pokazuju da će politika uslovljavanja izazvati oštar konflikt između visokog procenta izjašnjavanja za EU i još većeg procenta opredeljenosti za očuvanje državnog integriteta, i to na štetu raspoloženja za EU. U zaoštravanju dileme – ili Evropa, ili državni integritet sa Kosovom – prevagu će odneti ovo drugo, jer se tiče elementarnog samopoštovanja. Tada uslovljavanja i pritisci gube smisao.\nMože se, međutim, očekivati kako će EU odlučiti da integriše Kosovo uprkos tome što ni Srbija ni SB UN neće priznati nezavisnost. Takva odluka imala bi dalekosežne posledice. Pripajajući sebi samovoljno otcepljene delove suverenih evropskih država, EU bi otvorila sasvim novu stranicu u svojoj politici širenja, čime bi pokazala da ni sama ne priznaje autoritet UN, da politički pokriva vojni intervencionizam NATO pakta u Evropi, da evropske norme koristi kao providan plašt kako bi prikrila brutalne činjenica NATO intervencionizma i da, konačno, predstavlja samo instrument vodeće zemlje NATO-a.\nU stvari, na primeru „evropske perspektive Kosova“ otkriva se suština politike EU prema Srbiji. Nastojanjem da se evropska perspektiva Kosova obezbedi putem pritisaka na Srbiju da prizna njegovu nezavisnost, svesno se uskraćuje evropska perspektiva samoj Srbiji. Takvom politikom vodeće zemlje EU praktično razbijaju Srbiju, inače punopravnu i, do juče, predsedavajuću članicu SE.\nSarkozijeva izjava jasno pokazuje da EU postavlja Srbiji isti uslov za članstvo kao i NATO – priznanje nezavisnosti Kosova i naknadnu legitimacija NATO agresije u kojoj su, inače, njene vodeće članice svesrdno učestvovale. Na kraju, ona nedvosmisleno otkriva da su NATO-agresija, priznanje nezavisnosti Kosova, članstvo u NATO i evropska perspektiva Srbije nerazdvojni momenti jednog te istog procesa.\n(savetnik predsednika Vlade Srbije)


KRUG OKO UBICE SE SUŽAVA: Jelena nije silovana a evo zašto je ubijena | WebTribune\nHome IZBOR KRUG OKO UBICE SE SUŽAVA: Jelena nije silovana a evo zašto je ubijena\nPosted date: април 04, 2016 In: IZBOR, U FOKUSU\nZa ubistvo Jelene Krsmanović ponavlja da je ubistvo bilo planirano i odrađeno sa velikom mržnjom, dodajući da veruje da će u ovom slučaju brzo doći do razrešenja.\nUbistvo mlade pevačice Jelene Krsmanović potreslo je čitavu Srbiju. Ona je brutalno ubijena kada je trčala u naselju Crvenka u Borči. Nju su pratili muž i ćerkica, međutim kasnije su je izgubili iz vida, da bi je policija narednog dana pronašla u kanalu i šipražju mrtvu.\nŠta se dešava sa sve učestalim napadima na žene i da li nam preti serijski ubica kriminolog Zlatko Nikolić kaže da nema nesta panici i da se ovde radi o ubistvu potkrepljenom velikom količinom mržnje.\n– Prema onom što sam video u medijima, ovo je ubistvo iz strasti sa ogromnom količinom mržnje jer ovako ubijaju uglavnom oni kojima je ona krivo ogledalo, odnosno oni kojima je neuzvraćeno nešto na šta su smatrali da imaju pravo ili da je njihovo.\nOn je objasnio da su osobe poput stradale pevačice predodređene da budu žrtve, jer su stalno eksponirane kako na fejsbuku tako i na ostalim društvenim mrežama. One ni ne slute da na mrežama ima mnogo stvari za koje nisu ni svesne da predstavljaju latentnu opasnost i da može da ih to košta.\n– Do sada smo samo decu upozoravali na opasnost na društvenim mrežama, ali znamo kakav je svet sa one strane žice, da ima polu bolesnih ili poremećenih, patoloških tipova kojima pristupačnost preko društvenih mreža omogućava da sazna o osobama koje na neki način želi da kazni, da povredi, ponizi… Siguran sam da je Jelena koristeći društvene mreže negde nešto napisala, pa je lako pronađeno gde džogira i verovatno je praćeno kakve su joj navike u tome, da li džogira sama ili u društvu, itd…\nOn je naglasio da ne smemo da padnemo u paniku zato što ima ludaka oko nas.\n– Ima mnogo tragova, a sirovo je jer se vrlo brzo reagovalo i brzo je otkriveno ubistvo, a počinilac je ostavio sopstveni trag.\nKako kaže, forenzika će omogućiti da se slučaj brzo reši naročito što će njen fejsbuk, pretnje i listing njenog mobilnog da pomogne u istrazi i sužavanju kruga oko potencijalnog ubice.\nNikolić kaže da postoji vrlo malo nerešenih slučajeva, skoro da nema ovakvih drastičnih kao što je, recimo, ovaj. Slučajeve kao što je pomenuti nisu neraščišćeni a i ovaj će, prema njegovom očekivanju i iskustvu biti rešen.\nObdukcija tela svirepo ubijene Jelene Marjanović, koja je posle trčanja nestala u subotu, pokazala je da pevačica “Zvezda Granda” nije silovana!\nPodestimo, pevačica Jelena Krsmanović (33), udata Marjanović nestala je u subotu u naselju Crvenka u Borči. Kako navodi porodica nestale pevačice, ona je oko 15 sati juče otišla da trči, međutim nije se vratila. Pronađena je sutradan u kanalu mrtva sa vidiljivim tragovima brutalnog ubistva.\nZavetnici: Nemamo finansijere, mi smo nezavisna snaga Srbije – VIDEO INTERVJU\nNAJNOVIJA VEST: Sirijska vojska ušla u Raku poslednje uporište džihadista, počela ogorčena borba\nZašto je za SAD sirijska kriza pitanje opstanka\nDRAMATIČNO U HAGU: Ratko Mladić na samrti


Revolucionarna garda Irana poručuje demonstrantima: Odlučna akcija ako se ne smirite - Sputnjik Srbija\nRevolucionarna garda Irana poručuje demonstrantima: Odlučna akcija ako se ne smirite\n13:47 18.11.2019 Preuzmite kraći link\nIranska Revolucionarna garda upozorila je danas demonstrante da će preduzeti odlučnu akciju ukoliko se ne smire neredi na protestima zbog povećanja cene benzina.\n"Ukoliko bude potrebno, preduzećemo odlučnu i revolucionarnu akciju protiv namera narušavanja mira i bezbednosti", navodi se u saopštenju Revolucionarne garde.\nProtesti zbog povećanja cene goriva od petka su se proširili na oko 100 gradova u Iranu.\nIranski državni mediji javljaju da je zapaljeno najmanje 100 banaka i na desetine objekata i automobila. Razmere nereda nisu poznate jer su vlasti ukinule internet.\nOvo su najozbiljniji neredi od kraja 2017. godine, kada su u protestima zbog lošeg životnog standarda poginule 22 osobe.\nVrhovni vođa Irana ajatolah Ali Hamnei podržao je u nedelju odluku vlade te zemlje da povisi cenu benzina za 50 odsto i nazvao demonstrante "razbojnicima" koje su strani neprijatelji gurnuli u nasilje, preneo je Tanjug.\nOn je u televizijskom obraćanju rekao povodom protesta da je nekoliko osoba ubijeno, a da je nekoliko mesta uništeno.\n"Banke ne pale ljudi, već razbojnici", rekao je Hamnei.\nGovoreći o povećanju cene benzina, koji je u Iranu i dalje najjeftiniji na svetu i koji s novim poskupljenjem košta 13 centi po litru, odnosno 50 centi po galonu, on je kazao da ga podržava.\n"Takve ilegalne akcije neće rešiti nijedan problem. Nedostatak bezbednosti najveća je šteta za svaku zemlju i društvo. To je ono što se traži", rekao je Hamnei.


Američki mediji preneli lažnu vest da je poginuo bivši košarkaš Partizana Milton Palasio - Sputnjik Srbija\n11:35 12 Avgust 2020\n17:50 22.11.2019 (osveženo 19:16 22.11.2019) Preuzmite kraći link\nAmerički mediji objavili su infomaciju da je bivši košarkaš Partizana Milton Palasio poginuo nakon što ga je udario automobil u Torontu. Ovu vest ubrzo je demantovao nekadašnji trener Partizana Duško Vujošević.\nVest je glasila da je Palasio podlegao povredama jutro nakon što je zadobio udarac od strane vozača automobila „honda sivik“, preneo je B92.\nČak je navedeno da je kanadski konzulat potvrdio identitet preminulog 41-godišnjaka, koji prvobitno nije bio poznat.\nDuško Vujošević je, međutim, demantovao navode američkih medija: „Radi se o lažnoj vesti koja se prvi put pojavila prošle godine“.\nPalasio je za Partizan nastupao u sezoni 2007/08, kada je započeo karijeru u Evropi, posle sedam godina provedenih u NBA ligi.\nSa crno-belima je 2008. godine osvojio triplu krunu i u drugom delu sezone bio jedan od boljih igrača, osvojivši i nagradu MVP meseca marta u Evroligi.\nIz Beograda se preselio u Himki, gde se nije najbolje snašao, a u Partizan se vratio 2009. godine. Tada je nedugo posle potpisivanja ugovora dobio otkaz, jer se nije pojavio pred ekipom na vreme.\nTrenersku karijeru započeo je 2013. godine, radeći kao direktor za razvoj igrača na Univerzitetu Ajdaho, a najskorije je bio pomoćni trener Long Ajland Netsa, ekipe koja igra u Razvojnoj ligi.\nMediji u SAD navode da su pomenutom automobilu otkazale kočnice neposredno pre nego što je udario Palasija.


NAJBOLJI STIGLI U BEOGRAD – Sportski savez Beograda\nPočetnaDogađajiNAJBOLJI STIGLI U BEOGRAD\nDržavno finale Dunav osiguranje Sportskih igara mladih i zvanično je počelo Svečanim otvaranjem, za prvu grupu sportova, na rukometnim terenima JP Ada Ciganlija. Ovo je šesta godina za redom da se Igre održavaju u Srbiji. U sredu i četvrtak takmiče se mališani iz cele Srbije u tenisu, šahu, uličnoj košarci, rukometu i stonom tenisu. A četvrtak i petak u planu su završna takmičenja u odbojci, odbojci na pesku, turniru Coca Cola CUP u malom fudbalu i Lino turniru između dve vatre.\nIgre su ove godine posetile 32 grada i mesta naše zemlje, uz učešće preko 75.000 dečaka i devojčica, osnovno školskog uzrasta. Oni najbolji sa turnira širom Srbije, njih 2.349 družiće se u glavnom gradu od utorka do petka. Pobednici u devet sportova, obezbediće besplatan put u Split, na završno Međunarodno finale. Od 15. avgusta dečaci i devojčice iz Srbije, Hrvatske i Bosne i Hercegovine, imaće besplatno letovanje na Jadranu al i takmičenja za najbolje u regionu.\n– Dragi mali i veliki SIMovci, dobro došli na Državno prvenstvo Dunav osiguranje Sportskih igara mladih. Svima želim mnogo sreće i da se takmičite u duhu fer pleja. Koristim priliku da se zahvalim svim gradovima i opštinama, koji su bili domaćini Igara ove godine, Organizacionom odboru i svim koordinatorima. A posebno hvala ide deci Srbije, jer su zavolela ove Igre, kao najlepšu sportsku priču za njih – istakla je Ivana Jovanović, koja je istakla da su na ovoj manifestaciji svi pobednici.


Ugljevički orkestar harmonika pred šamačkom publikom - UGLJEVIK.INFO\nOrkestar harmonika “Aleksa Šantić” iz Ugljevika predstavio se publici u Šamcu repertoarom srpske tradicionalne muzike, kao i muzikom Balkana i drugih naroda.\nOrkestar harmonika “Aleksa Šantić” postoje više od 20 godina, osam puta bili su prvaci Republike Srpske, te na Olimpijadi u Sočiju predstavljali su Srpsku i BiH.\n– Na poziv predsjednika Srpske i ruske Ambasade nastupali smo u Јekaterinburgu gdje smo održali nekoliko koncerata sa njihovom filharmonijom. Od 16 država učesnica osvojili smo gran-pri sa srpskom muzikom i tako promovisali našu muziku Srbije i Srpske – rekao je vođa orkestra Slavko Nikolić.\nOn je dodao da ih je javnost upoznala i u šou programu RTS “Јa imam talenat” gdje su se plasirali na četvrto mjesto.\n– Cilj nam je veća pažnja javnosti na ovu generaciju kako bi oni imali priliku da obiđu cijeli svijet kao što su generacije prije njih. Hvala medijima na tome što podržavaju zlatnu djecu koja su došla da prirede ozbiljan koncert – rekao je Nikolić.


Prelazni rok u redovima FK Borac: Džafić blizu, Vranješ želja\nVladimir Grbić 22.07.2012 21:25\nMirza Džafić, doskorašnji napadač GOŠK-a iz Gabele, blizu je potpisivanja ugovora sa Borcem, dok je povratak Stojana Vranješa za sada nemoguća misija.\nOd povratka Nemanje Bilbije u redove "crveno-plavih" nema ništa pošto u Vojvodini ozbiljno računaju na njegove usluge. Napadač je neophodan četi Slobodana Starčevića, pa je izbor pao na iskusnog Džafića koji je u karijeri nosio dresove nekoliko njemačkih klubova, Laktaša i Rudar Prijedora.\n"Poslali smo mu ponudu i očekujemo odgovor u narednih nekoliko dana. Radi se o iskusnom i provjerenom igraču koji bi pojačao konkurenciju u napadu. Džafić je dobro došao u redove Borca", rekao je Darko Ljubojević, sportski direktor ekipe sa Gradskog stadiona.\nVezista Pandurija već nekoliko dana trenira sa bivšim klubom, ali je njegov povratak iz Rumnije za sada u magli. Vranješ je na meti Kluža, u kojem je igrao kao pozajmljen igrač prošle sezone, ali Panduri traži mnogo novca od aktuelnog prvaka. Pregovori su zapeli, a šansu da vezistu dovede na pozajmicu čeka Borac.\n"Aktivno pratimo situaciju oko Vranješa i ukoliko nam se ukaže šansa da ga dovedemo na pozajmicu moramo da je iskoristimo. Svi znamo o kakvom igraču se radi i bio bi veliko pojačanje", kazao je Ljubojević.\nVranješ je u subotu igrao u kontrolnom meču koji su fudbaleri Borca odigrali između sebe. Susret je završen bez golova, a Vranješ je igrao svih 90 minuta.\nAktivno pratimo situaciju oko Vranješa i ukoliko nam se ukaže šansa da ga dovedemo na pozajmicu - moramo da je iskoristimo, kazao Ljubojević\n"On već nekoliko dana trenira s nama, ali su realno male šanse da ponovo obuče dres Borca. Ukoliko bi se to desilo, to bi za nas bilo stvarno ogromno pojačanje jer bi sa Vranješom uz njegovo iskustvo dobili i univerzalnog igrača, koji može igrati gotovo na svim pozicijama", izjavio je Slobodan Starčević, trener ekipe iz Platonove ulice.\nEventualnim dolaskom Džafića prelazni rok za Borac ne bi bio završen pošto sportski sektor radi na angažovanju centralnog defanzivca. Ukoliko Bojan Marković zadovolji čelnike Hapoel Ber Ševe i potpiše ugovor, stručni štab Borca će biti u problemu. Dolazak štopera najviše zavisi od odlaska Markovića. Posljednjih dana spominjao se povratak Marka Maksimovića i Saše Kajkuta, ali je Ljubojević demantovao informacije medija i istakao da spomenuti tandem nije u planu čelnika kluba.\nSlobodan Starčević, trener Borca, bio je zadovoljan prikazanom igrom svojih pulena bez obzira što nije bilo pogodaka.\n"Utakmica u kojoj su snage odmjerile dvije kombinovane ekipe bila je zanimljiva, sa dosta šansi, ali je zatajila realizacija, što jasno ukazuje na činjenicu da nam je potreban klasičan špic igrač", rekao je Starčević i dodao:\n"Slaviša Dugić se još oporavlja od povrede, Branislav Krunić je na trenerskom seminaru u Jablanici, dok je Marković na probi u Hapoel Ber Ševi. Na ovoj utakmici nastupio je i Nikola Vasiljević, ali on još nije naš igrač, pošto se čeka sertifikat".


Pejović: Država ima ozbiljan problem - Vijesti.me\nO ODNOSU BDP-A I DUGA\nDržava ima ozbiljni problem održivosti javnih finansija, što je jasno kada se posmatra odnos javnog duga države i visine bruto domaćeg proizvoda (BDP), ocijenio je nezavisni analitičar Zarija Pejović.\n“Pravo je pitanje koliko se u analizama možemo osloniti na podatke Monstata i uopšte procijenjenu visinu BDP-a”, kazao je Pejović.\nBDP je, prema preliminarnim podacima koje je u srijedu saopštio Monstat porastao 3,2 odsto. To je znatno manje od očekivane Vladine procjene rasta od 4,3 odsto. Vlada je očekivala da će BDP iznositi 3,66 milijardi eura, a Monstat ga je sada procjenio na 3,59 milijardi. Konačnu vrijednost BDP-a za 2015. Monstat će objaviti u septembru.\nPejović je objasnio da dok javni dug u početnom stadijumu raste linearno, sada se već nalazi u eksponencijalnoj fazi rasta.\n“Rast kamatne stope na emitovane euroobveznice govori o unutrašnjem riziku Crne Gore, budući da kamatne stope u eurozoni teže minimumu zbog mjera kvantitavnog popuštanja Evropske centralne banke. Javni dug je pitanje opravdanosti rashoda, ali i visine javnih prihoda koji bi morali da budu veći, da bi potrošnja mogla da se finansira, a zaduženja otplaćuju”, rekao je Pejović.\nDa bi proširili bazu za naplatu poreza fale, prema njegovim riječima, ozbiljni investitori u sektoru proizvodnje.\n“To je pitanje snage institucija, ali i političkih promjena neophodnih u suzbjanju korupcije. Da li naš politički sistem ozbiljno percipira taj problem vidjećemo u bliskoj predizbornoj kampanji. Prostor za dalje uvećanje potrošnje je sve manji. Smatram da ćemo prije ili kasnije morati da se oslonimo na podršku MMF-a što bi moglo da podrazumijeva bolno rezanje javne potrošnje”, zaključio je Pejović.\nBord MMF-a je početkom marta preporučio Crnoj Gori da preduzme mjere i obuzda izdatke za plate u javnom sektoru, poboljša održivost penzijskog sistema i poveća ubiranje prihoda u cilju smanjenja javnog duga, koji bi u naredne tri godine mogao da pređe 80 odsto bruto domaćeg proizvoda.\nMMF je početkom marta objavio zaključke za Crnu Goru povodom konsultacija iz 2015, u kojima je naveo da povećanje penzija i plata u javnom sektoru, uvođenje naknada za majke sa troje i više djece, kao i poreski podsticaji za strateške projekte predstavljaju dodatni pritisak na budžet.\nDug skinuli sa dnevnog reda\nVlada je juče sa sjednice povukla dvije najavljene tačke dnevnog reda, odnosno razmatranje dokumenata - Smjernica makroekonomske i fiskalne politike za period od 2016. do 2019. godine i Izvještaja o javnom dugu Crne Gore na 31. decembar 2015. godine. Prema Zakonu o statistici kada Monstat objavi podatke, ostale državne institucije moraju da ih se pridržavaju, što znači da Ministarstvo finansija u izvještajima mora koristiti nove podatke Monstata.\nSmanjenje ranije Vladine procjene uticaće na to da državni dug od očekivanih 2,2 milijarde na 31. decembar sada iznosi 61,2 odsto BDP-a.\nZarija Pejović je jedan od rijetkih poznavalaca realne ekonomije,u analizama odmjeren i briljantan.Država ovakvim ljudima mora dati više prostora ako misli naprijed!


Poslovna zajednica sugeriše da je neophodno smanjiti broj dokumenata, koji se podnose javnoj upravi prilikom podnošenja zahteva, ali predlaže da se ukine obaveza podnošenja originalne dokumentacije. Privrednici smatraju da je bespotrebno dostavljanje dokaza o uplati taksi i naknada u originalu i predlažu da uplatu proveravaju sami organi javne uprave ili da prihvate izvod iz banaka kao dokaz. Ali i opominju državnu administraciju da nedovoljno koristi savremene tehnologije komunikacije, kao i da je mali broj postupaka digitalizovan.\n- Predložili su da pet administrativnih postupaka bude ukinuto, što nam govori da je privreda ovoj akciji pristupila trezveno i realno. Nisu predložili da se sve što im izaziva problem ukine, već samo ono što je stvarno prema njihovom mišljenju suvišno - kaže Nikoslav Kekić, pomoćnik direktora Sekreterijata za javne politike, koji vodi vladin program "e-Papir".\nOn kaže da je najviše predloga stiglo od trgovaca, uslužne delatnosti, saobraćaja, oblasti finansijskog tržišta, naučne inovacione i tehničke delatnosti.\nPrivrednici predlažu ukidanje postupaka koji se odnose na prijavu podataka za utvrđivanje staža osiguranja, zarade, naknadne zarade, odnosno osnovica osiguranja i visine uplaćenog doprinosa. Zatim evidentiranje promene-dopune podataka obveznika poreza na dodatu vrednost. Na tom spisku je i povraćaj dela plaćenog poreza na zaradu za novozaposlene. Oni su za ukidanje odobrenja za držanje deviza na računu kod banke u inostranstvu.\n- Već pripremamo ukidanje M4 obrasca, MUN obrasca i markica za brašno. Intenzivno se radi na izmeni propisa i izgradnji sistema kako bi se ovi poslovi obavljali po službenoj dužnosti preuzimanjem podataka iz poreskih prijava - navodi Kekić.\nTakođe, prikupljeno je i 20 predloga za pojednostavljenje i unapređenje postupaka izdavanja uverenja o plaćenom porezu, preknjižavanje više ili pogrešno plaćenih javnih prihoda, registracije i objave akata privrednog društva, registracije povećanja kapitala u privrednim društvima, registracija promene zakonskog zastupnika kao i ovlašćenje pravnom licu za tehnički pregledvozila i izdavanje registarskih nalepnica.\nNAJBRŽI RAST OD 2014. GODINE Američka ekonomija napredovala, uprkos Trampovim SUKOBIMA sa tržištima celog sveta\n- Moglo bi se zaključiti da su privrednici otvoreno ušli u ovaj proces i da pored navođenja problema sa kojima se susreću, nude i konkretna rešenja istih, što je svakako bio cilj ove reforme, da se u otvorenom partnerskom odnosu javnog i privatnog sektora kreira povoljno poslovno okruženje - kaže Kekić.\nNjihove zamerke su razumne, smatra sagovornik i dodaje da bi mogle biti uklonjene prepreke u kratkom roku.\nCilj vladinog projekta "e-Papir" jeste da birokratske procedure pojednostavi, digitalizuje i učini javno dostupnim privrednicima na jednom portalu.\nProcenjuje se da će troškovi realnog sektora sa sadašnjih 3,45 odsto pasti na tri odsto BDP-a kada bude uspostavljen registar svih adminitrativnih postupaka.


Američki sekretar za unutrašnju bezbednost na Minhenskoj bezbednosnoj konferenciji\nAmerički predsednik Donald Tramp uskoro će objaviti "efikasniju verziju" predsedničke uredbe, kojom se imigrantima iz sedam većinski muslimanskih zemalja zabranjuje ulazak u zemlju, saopštio je sekretar za unutrašnju bezbednost Džon Keli.\nGovoreći na godišnjoj Minhenskoj bezbednosnoj konferenciji, tokom panel diskusije o borbi protiv terorizma, Keli je rekao da nova verzija uredbe o putovanju neće sprečiti strane državljane, koji imaju radne vize ili takozvane "zelene karte" - dozvole stalnog boravka - da ponovo uđu u SAD.\nUredba takođe neće sprečiti strane državljane koji se budu nalazili na putu ka SAD, kada uredba stupi na snagu, dodao je Keli.\nTramp će se "pobrinuti da se niko ne nađe zarobljen u sistemu dok se kreće iz strane destinacije ka našim aerodromima", rekao je Keli, koji je takođe istakao da je inicijalna uredba osmišljena kao "privremena pauza" koja bi mu omogućila da "vidi gde se nalaze rupe u sistemu imigracije i provere", koje bi potencijalno mogli da iskoriste napadači.\nNova imigraciona uredba mogla bi da stupi na snagu već u utorak, prenose američki mediji, pošto je predsednik Tramp lično najavio da će sigurno biti potpisana tokom sledeće nedelje.


Posle novog "ne" britanski parlament glasa o Bregzitu bez dogovora, Boing gubi milijarde zbog prizemljenih aviona i "prvo ukidanje tarifa pa nastavak dijaloga", kaže Mogerini: Vaš brifing za sredu - Nedeljnik\nPosle novog "ne" britanski parlament glasa o Bregzitu bez dogovora, Boing gubi milijarde zbog prizemljenih aviona i "prvo ukidanje tarifa pa nastavak dijaloga", kaže Mogerini: Vaš brifing za sredu\nPregled vesti za ovo jutro+Naslovne strane dnevne štampe\nBRITANSKI PARLAMENT REKAO "NE" - Britanski parlament ponovo je sinoć ubedljivom većinom odbacio sporazum o Bregzitu, koji je premijerka Tereza Mej postigla sa Evropskom unijom.\nKako prenosi Bi-Bi-Si, protiv sporazuma o uslovima izlaska Velike Britanije iz EU glasao je 391 poslanik, a za 242. Protiv dogovora koji je Mej ugovorila sa evropskim čelnicima uglavnom su bili zastupnici Konzervativne stranke, vladini koalicioni partneri iz stranke Severnoirskih unionista (DUP) i Laburistička partija. S obzirom na to da sporazum ponovo nije izglasan, Mejova će u sredu dati na glasanje odluku o izlasku iz Unije bez dogovora. Analitičari ističu da rezultati glasanja u britanskom parlamentu dovode London u nezgodnu situaciju jer se ne zna da li će iz EU izaći bez dogovora sa Briselom, odložiti vremenski rok za izlazak (29. mart), kao i da li će doći do prevremenih izbora ili do novog referenduma o Bregzitu.\nZABRANJEN BOING 737 I U SRBIJI - Direktorat civilnog vazduhoplovstva Srbije zabranio je korišćenje aviona tipa "boing" model 737-8 MAX I 737-9 MAX za poletanje i sletanje na aerodrome u Srbiji kao i za prelete u vazdušnom prostoru Srbije. Prethodno je Agencija za bezbednost vazdušnog saobraćaja (EASA) suspendovala sve letove dva modela "boinga 737" u vazdušnom prostoru EU. U saopštenju se navodi da su suspendovani svi letovi modela "boing 747-8" i "boing 747-9". Odluka o obustavljanju letova doneta je nakon što se avion "boing 737 maks" kompanije "Etiopijan erlajnz" srušio u nedelju, 10. marta, nedaleko od Adis Abebe, kada je poginulo svih 157 putnika i članova posade.\nBOING GUBI MILIJARDE - Dvodnevni pad akcija Boinga umanjio je tržišnu kapitalizaciju te kompanije za više od 20 milijardi dolara. Ovo je posledica odluke sve više država koje prizemljuju Boingov avion tipa "737 Max 8" nakon tragične nesreće u Etiopiji, u kojoj je učestvovao taj tip aviona. Akcije Boinga su po otvaranju Volstrita, pale za 3,2 odsto na 387,10 dolara, posle prvobitnog pada od 5,0 odsto, prenosi Rojters.\n"NEUREĐENI BREGZIT" - Neizglasavanje u britanskom parlamentu dogovor o izlasku Velike Britanije iz EU, i to samo 17 dana pre 29. marta, kao datuma određenog za Bregzit, u velikoj meri povećava šanse za "neuređeni" Bregzit, poručio je portparol predsednika Evropskog saveta Donalda Tuska. "Mi ćemo nastaviti naš deo priprema. Ukoliko dođe do obrazloženog zahteva za odlaganje (Bregzita), 27 članica EU će to razmotriti i odlučiti jednoglasno", poruka je portparola predsednika Evropskog saveta.\nVRAĆA SE STRUJA U VENECUELI - Normalan protok električne energije uspostavljen je u većem delu Venecuele, rekao je ministar za komunikacije te južnoameričke države Horhe Rodrigez. "Uveravam vas da je isporuka struje obnovljena u većini zemlje do podneva. U narednih nekoliko časova isporuka vode će krenuti u Karakasu", kazao je Rodrigez. Električna energija nestala je 7. marta u Karakasu i u 20 od 23 regiona Venecuele.Situacija se poboljšala, ali je 8. marta zbog eksplozije u elektrani na obodu grada Siudad Bolivar došlo do nove nestašice.\nPRAVNI FAKULTET DISKRIMINIŠE - Pravni fakultet u Novom Sadu postupio je diskriminatorski jer je ove školske godine od studenata koji su odlučili da polažu prijemni ispit na mađarskom jeziku uveo obavezu da dodatno polažu pismeno i usmeno, potvrdio je novosadski Apelacioni sud. Kako je javila Beta, taj sud je na taj način potvrdio presudu Višeg suda i obavezao Pravni fakultet da ubuduće mora da organizuje prijemni ispit i na jezicima nacionalnih manjina i naveo da je Pravni fakultet, odbijajući da to učini, postupao diskriminatorski. Tužbu protiv Pravnog fakulteta podneo je Savez mađarskih učenika Vojvodine.\n"TARIFE, PA DIJALOG" - Šefica diplomatije EU Federika Mogerini izjavila je u Njujorku da je za nastavak dijaloga Beograda i Prištine neophodno da Kosovo ukine tarifa i poručila da finalni sporazum mora biti u skladu sa međunarodnim pravom, ali i dobiti podršku Saveta bezbednosti UN. ”Vaša uloga jeste i biće ključna, a mi smo spremni, i ja lično, da tim povodom intenziviramo razgovore sa svim članica Saveta bezbednosti UN”, izjavila je Mogerini u obraćanju Savetu bezbednosti UN.\nTIFANI TRAMP - Ćerka američkog predsednika Donalda Trampa, Tifani, koja se nalazi u poseti Beogradu, obišla je juče popodne muzej Nikole Tesle i hram Svetog Save na Vračaru. Ona je uslikana po povratku u hotel, a kako je Telegraf objavio na svom sajtu, bila je veoma raspoložena, "nasmejana, nimalo uobražena i novinaru je na pozdrav odgovorila mahanjem".\nŠETNJA ZBOG ĐINĐIĆA - Učesnici protesta "1 od 5 miliona" sinoć su na godišnjicu ubistva Zorana Đinđića organizovali šetnju of Filozofskog fakulteta do Vlade Srbije, gde su zapalili sveće i odali počast premijeru Srbije ubijenom 2003. godine. Oni su se okupili oko 18 časova u Vasinoj ulici gde su putem razglasa puštali Đinđićeve citate, a prisutni su bili bivši i sadašnji članovi i funkcioneri Demokratske stranke Zoran Lutovac, Dragan Đilas, Zoran Živković, Dragan Šutanovac i drugi.\nAMERIKA TRAŽI ZAŠTITU AMBASADE - Sjedinjene Države su u pregovorima sa drugim zemljama o imenovanju države zaštitnice za zgradu američke ambasade u glavnom gradu Venecuele Karakasu, nakon što su odlučile da povuku svoje preostale diplomate usled pogoršanja uslova u toj zemlji, izjavio je specijalni izaslanik SAD Eliot Abrams.On je rekao novinarima u Stejt Departmentu su SAD planirale "veoma značajne" dodatne sankcije, uključujući i one uperene ka finansijskim institucijama, zbog situacije u Venecueli u danima koji predstoje, prenosi Rojters.\nZA SZS 10 ODSTO, ZA SNS 55 ODSTO - Za Srpsku naprednu stranku bi glasalo 55 odsto birača ako bi izbori bili održani u nedelju, pokazalo je istraživanje Ipsos. Prema februarskom istraživanju javnog mnjenja koje je sproveo Ipsos stratedžik marketing, na drugom mestu je SPS sa 12,7 odsto podrške glasača. Za SZS bi glasalo 10 odsto glasača, dok bi se za PSG opredelilo osam procenata građana sa pravom glasa, pokazuje istraživanje. Kako prenosi dnevni list "Informer", blisu cenzusa je još samo Srpska radikalna stranka Vojislava Šešelja sa 4,5 odsto podrške.\n"NEMA TEORIJE ZAVERE" - Hrvatski premijer Andrej Plenković kaže da ne vidi nikakve teorije zavere u sastanku predsednika Samostalne demokratske srpske stranke (SDS S) Milorada Pupovca i predsednika HNS-a Ivana Vrdoljaka, a za Pupovčev nedolazak na sastanak koalicionih partnera u Banske dvore, rekao je da nije prvi put da neko nije došao na sastanak.\nPlenković je, uoči svečanog obeležavanja 29. godišnjice osnivanja područnih odbora HDZ-a, kazao da se danas nije čuo s Pupovcem i da očekuje sastanak s njim u skorije vreme, kada ga Pupovac inicira, prenosi Hina.


Naslovna Fudbal Nemanja Miletić: Oprezno, ali sa samo jednim ciljem\nŠtoper Partizana, Nemanja Miletić, istakao je da očekuje pobjedu u duelu petog kola Lige konferencija, koji će njegova ekipa odigrati protiv Flore u gostima.\n“Iako je u Estoniji pao snijeg, neće biti problema jer je teren na Florinom stadionu odlično pripremljen. Očekujem da će Flora biti ofanzivnija nego u Beogradu, u tim im se vraća najbolji strijelac Rauno Sapinen. Moramo da budemo oprezni i ozbiljni od prvog minuta ako želimo pobjedu”, rekao je Miletić za FK Partizan.\nUtakmica petog kola grupne faze Lige konferencija Flora – Partizan igra se u četvrtak od 16.30 sati.\nPrethodni tekstMajkl Kerik: Pobjeda za Solskjera\nSljedeći tekstRudi Garsija preuzima Junajted: Novo ime na listi trenera “Crvenih đavola”\nMilos 24/11/21 15:27 At Srijeda, 24 Novembra 2021, 15:27\nBice tesko ipak igraju na gostujecem terenu\nCile 24/11/21 15:29 At Srijeda, 24 Novembra 2021, 15:29\nPuno srece crnoj bijeloj naciji ! 🙂🙂\nKosta 24/11/21 19:28 At Srijeda, 24 Novembra 2021, 19:28\nSvi ocekujemo tu pobjedu, na ovaj ili onaj nacin ali na kraju mora da bude u korist velikog Partizana!


Obaveze obrađivača – najčešća pitanja | HP® Srbija\nObaveze obrađivača – najčešća pitanja\nDa li vaše preduzeće ima objavljeno obaveštenje/izjavu o privatnosti koja je dostupna za pregled?\nHP zvanična izjava o privatnosti dostupna je na svim hp.com veb stranicama. Spisak izjava na nekoliko jezika možete naći OVDE.\nDa li čuvate evidenciju obrade za sve izvršene aktivnosti?\nHP održava i stalno ažurira svoje evidencije obrade aktivnosti obrade. Primenili smo alatke za upravljanje privatnošću i čuvanje zapisa radi sprovođenja i vođenja evidencije za mnoge aktivnosti usaglašenosti, uključujući evidenciju o obradi, procene uticaja zaštite podataka i privatnost po dizajnu.\nSa kojih geografskih lokacija ćete pružati usluge? Da li prenosite lične podatke u bilo koju zemlju izvan EEA?\nHP je svetska kompanija i mnogi naši poslovni procesi koriste globalni operativni model. Lični podaci pruženi kompaniji HP mogu biti preneti preko granica države ili zemlje u svrhe konsolidacije podataka, skladištenja i pojednostavljenog upravljanja korisničkim informacijama. Svaki pristup ličnim podacima ili njihov prenos preko granica države ili zemlje mora biti usaglašen sa važećim lokalnim zakonima i ugovornim zahtevima. HP učestvuje u nekoliko programa koji omogućavaju međunarodni prenos ličnih podataka HP entitetima širom sveta. Možete da saznate više o našem učešću u ovim programima tako što ćete pročitati HP izjavu o privatnosti.\nDa li se oslanjate na zakonske mehanizme za prenos podataka?\nU saglasnosti sa uredbom GDPR, HP se oslanja na zakonske mehanizme za prenos podataka.\nKao kontrolor podataka, HP je odobrio obavezujuća korporativna pravila koja su predviđena da obezbede adekvatne garancije da se lični podaci zaposlenih u kompaniji HP, dobavljača i korisnika štite prilikom prenosa u bilo koju HP kompaniju. HP ostaje među manje od 100 kompanija širom sveta koje evropske vlasti za zaštitu podataka poštuju zbog obavezujućih korporativnih pravila. Možete pronaći više informacija i proveriti BCR za HP OVDE.\nAzijsko-pacifička ekonomska saradnja (APEC) sa 21 ekonomijom primenjuje Cross-Border Privacy Rules (CBPR) sistem koji pruža zaštite privatnosti za prenose ličnih podataka u regionu. Prakse privatnosti kompanije HP usaglašene su sa APEC CBPR sistemom, uključujući transparentnost, odgovornost i izbor u vezi sa prikupljanjem i upotrebom ličnih podataka. Možete naći više informacija o sistemu CBPR i proveriti učešće kompanije HP OVDE.\nHP je takođe certifikovan u okviru Štita privatnosti između EU i SAD. Možete naći više informacija o Štitu privatnosti i proveriti učešće kompanije HP OVDE.\nMožete da saznate više o našem učešću u ovim programima tako što ćete pročitati HP izjavu o privatnosti.\nImate li imenovanog referenta za zaštitu podataka i privatnost ili slično?\nGlavni referent za privatnost i zaštitu podataka u kompaniji HP, uz podršku Privacy Office, zadužen je da obezbedi usaglašenost sa uredbom GDPR i drugim zakonima za zaštitu privatnosti i podataka širom sveta. Predstavnici za HP Privacy Office nalaze se u Evropskoj uniji i služe kao tačke kontakta za subjekte podataka i vlasti za zaštitu podataka koji se nalaze u EU.\nImate li zvanično dokumentovan plan za upravljanje bezbednosnim incidentima uključujući ugrožavanje ličnih podataka?\nHP je zasnovao procedure bezbednosti i privatnosti koje održava i koje promovišu bezbednost informacija, fizičku bezbednost i svest o privatnosti.\nBezbednosnim incidentima – bilo da su fizički, tehnološki ili zasnovani na informacijama– primarno se upravlja kroz globalni proces prijavljivanja incidenata. Pošto dobije izveštaj o incidentu, tim usmerava ovaj izveštaj odgovornoj strani u okviru kompanije HP i sve strane prate utvrđenu proceduru za svaki tip incidenta. Ove procedure izvlače najbolje prakse industrije, zakonske propise i korisničke specifikacije u okviru svakog ugovora.\nSve instance sajber bezbednosti biće prijavljene HP Cybersecurity putem procesa na mreži koji je podržan non-stop. HP ima dokumentovani proces eskalacije za upravljanje incidentima bezbednosti, međutim, uopšteno govoreći, kada se prijavi incident, HP odmah primenjuje protokole korektivne radnje i sprovodi detaljnu istragu radi utvrđivanja da li je došlo do neovlašćenog pristupa. Ako se otkrije neovlašćeni pristup ličnim podacima, onda se incident prosleđuje u HP Privacy Office, Global Legal Affairs i druge HP interne interesne strane koje će donositi odluke u vezi sa rešavanjem i obaveštavanjem.\nDa li ste u mogućnosti da pomognete svojim klijentima u vezi sa zahtevima lica na koje se odnose podaci i da li održavate zvanično dokumentovan proces za bavljenje ostvarivanjem prava lica na koje se odnose podaci?\nPojedinci mogu da ostvare svoja prava, pošalju upite o privatnosti ili podnesu žalbe tako što će Obratite se kancelariji HP Privacy Office.\nU slučajevima kada HP obrađuje lične podatke u ime klijenata, podležući određenim ograničenjima, HP će pomoći klijentima u ispunjavanju njihovih obaveza radi odgovaranja na zahteve od lica na koje se podaci odnose koji žele da ostvare svoja prava u skladu sa ugovornim obavezama.\nDa li vaša kompanija ima standard/smernice o privatnosti podataka koji su u skladu sa važećim zakonima o zaštiti podataka u nadležnosti u kojoj kompanija posluje?\nHP ima dugu istoriju vodeće kompanije u oblasti zaštite privatnosti i podataka; zajedno sa našom velikom ponudom proizvoda, softvera i usluga bezbednosti, možemo da podržimo napore svojih klijenata u zaštiti ličnih podataka i ostvarivanju njihove sopstvene usaglašenosti. HP ima interne smernice koje se bave bezbednošću, pristupom i tačnošću ličnih podataka i zabranjuju deljenje ličnih podataka bez preduzima odgovarajućih koraka. Kompaniji HP je prioritet da razume zahteve za privatnost i bezbednost svojih klijenata i da zasnuje procese koji pružaju proizvode i usluge na načine koji ispunjavaju njihove potrebe usaglašenosti.\nDa li vaša kompanija pruža obuku privatnosti svojim zaposlenima?\nHP zaposleni i udaljeni radnici prolaze godišnju obuku o poslovnoj etici, koja ističe zaštitu privatnosti i podataka kao ključnu komponentu. Može se zahtevati i dodatna obuka za određena radna mesta koja redovno rukuju ličnim podacima ili po potrebi radi pružanja podrške određenim poslovnim aktivnostima.\nDa li su HP dobavljači u obavezi da štite lične podatke kada upravljaju njima u ime kompanije HP?\nHP zahteva da treće strane, uključujući dobavljače i partnere koji obrađuju lične podatke u ime kompanije HP budu ugovorno obavezni da štite sve lične podatke koje dobiju od kompanije HP i zabranjeno im je korišćenje ličnih podataka u bilo koju svrhu drugačiju od izvršavanja usluga u skladu sa uputstvima kompanije HP. HP je primenio procenu usaglašenosti zasnovanu na riziku za dobavljače koji rukuju podacima kompanije HP ili podacima klijenata kompanije HP.\nDa li je primenjujete privatnost po dizajnu i procenu uticaja zaštite podataka u razvoju sistema i proizvoda?\nSprovodimo privatnost po dizajnu u svojim operacijama da bismo obezbedili da se svi HP proizvodi, usluge, veb lokacije, sistemi i aplikacije dizajniraju i primenjuju samo posle pažljivog razmatranja implikacija privatnosti. Drugi proces od suštinske važnosti jeste procena uticaja zaštite podataka putem koje procenjujemo rizike po prava pojedinaca i donošenje odluka o dokumentima za određene aktivnosti obrade.\nŠta kompanija HP preduzima kako bi podržala napore klijenata u zaštiti ličnih podataka i rešavanju njihove sopstvene usaglašenosti?\nPrimenjujemo bezbednosne mere u vezi sa podacima koje obrađujemo za naše klijente. Kao dobavljač usluga upravljanja i tehničkih usluga za štampanje i lične sisteme, HP je posvećen ispunjavanju obaveza i zaštiti svih ličnih podataka koje obrađujemo za naše klijente. Nekoliko ponuda za korisničke usluge usaglašavamo sa standardom ISO 27001 certifikacije, uključujući razvoj opsega certifikacije radi uključivanja ponuda za kontrolisane usluge štampanja i Device-as-a-Service.\nHP je primenio i radni okvir kontrola privatnosti koji sadrži više od 100 zasebnih aktivnosti koji se odnose na usaglašenost sa uredbom GDPR. Radni okvir kontrole je ključni za naš program zaštite privatnosti i podataka. Radni okvir kontrola pregledan je od strane nezavisnih tela na osnovu zakonskim propisa i industrijskih standarda.


FIFA zadaje strahovit udarac formiranju Superlige, da li je ovo konačna pobeda nad prebogatim klubovima?! - alo.rs\nAUTOR: Alo.rs/I. S. DATUM I VREME: 21.01.2021. 15:42\nPosle ovoga stvari nikad više neće biti iste.\nReal - Inter, Foto: EPA/JuanJo Martinez\nPočeo je pravi rat u svetu fudbala. FIFA je zajedno sa svih svojim konfederacijama odlučila da krene u obračun sa klubovima koji žele da osnuju novo takmičenje – Evropsku Superligu. Svetska kuća fudbala se oglasila pismom u kome je pojasnila da će svi klubovi, ali i igrači snositi sankcije ukoliko budu igrali takmičenje koje FIFA i sve njene konfederacije ne priznaju.\nDa li podržavate ideju formiranja Superlige?\nNe, nije to u redu: 68% (39)\nDa, naravno: 32% (18)\nKlubovi neće imati pravo da učestvuju u Svetskom klupskom prvenstvu, dok fudbaleri koji igraju za te klubove ne bi mogli da igraju za nacionalne timove kako na Svetskom, tako ni na kontinentalnim šampionatima.\nUčešće u Superligi trebalo bi da uzmu elitni klubovi Engleske, Španije, Nemačke, Italije i Francuske. Navodno iza čitavog projekta stoji moćna kompanije “Džej Pi Morgan” koja je spremila za ovaj projekat neverovatnih šest milijardi dolara.\n– U svetlu nedavnih medijskih spekulacija u vezi sa stvaranjem zatvorene evropske Superlige od strane nekih evropskih kluba, FIFA i njenih šest konfederacija (AFC, CAF, Konkakaf, KONMEBOL, OFC i UEFA) još jednom žele da naglase da takvo takmičenje ne bi bilo priznato od strane FIFA ili njenih konfederacija. Bilo koji klub ili igrač koji bi bio deo takvog takmičenja kao posledicu bi imao dane bi mogao da učestvuje u bilo kom takmičenju organizovanom od strane FIFA ili njenih pripadajućih konfederacija. One prepoznaju FIFA Svetsko klupsko prvenstvo u svom trenutnom i novom formatu, kao jedino globalno klupsko takmičenje, dok FIFA prepoznaje klupska takmičenja organizovana od strane konfederacija kao jedina klupska kontinentalna takmičenja – stoji u saopštenju.\nČeka se reakcija najbogatijih klubova, a jasno je da ona neće izostati, jer velikani žele zatvorenu ligu koja bi im omogućila mnogo veće zarade.\nHELANKE, PATIKE I DUKS Evo kako izgleda Dijana Hrkalović posle saslušanja koje je trajalo više od četiri sata (FOTO)


Smena na kormilu reprezentacije - Petrović umesto Antića\nIzvršni odbor Fudbalskog saveza Srbije raskinuo je danas saradnju sa selektorom Radomirom Antićem i na njegovo mesto postavio Vladimira Petrovića trenutno trenera rumunskog Temišvara. Više >>>\nPLS: Proleter ubedljiv za povratak na tron, Big Bul poražen\nUbedljivom pobedom nad Novim Pazarom od 3:0, fudbaleri novosadskog Proletera ponovo su zaseli na čelo tabele.U Mitrovici Srem je odigrao nerešeno 1:1 protiv Novog Sada.Kragujevčani su ostali neporaženi u Vranju, odigravši bez golova sa Dinamom a isti rezultat bio je i na utakmici između Kolubare i Zemuna. Više >>>\nJelen Super Liga: Partizan lider, Vojvodina druga\nFudbaleri Vojvodine su pobedom na Banovom Brdu na par sati uspeli da preuzmu vođstvo na tabeli ali je Partizan posle ubedljivog tijumfa nad Radom od 3:0 ponovo zaseo na čelo tabele.Danas igraju BSK - Crvena Zvezda i Hajduk - OFK Beograd. Više >>>\nJSL: Golubovi odlepršali sa čitavim plenom Metalac - Spartak 0:1\nU premijernoj utakmici četvrtog kola Jelen Super Lige, fudbaleri subotičkog Spartaka pobedili su danas u Kragujevcu ekipu Metalca sa 1:0. Više >>>\nPrva liga Srbije - Najava\nPrva Liga Srbije se nastavlja, posle vanrednog kola na čelo tabele izbio je Banat koji na svom terenu dočekuje neugodni BASK. Više >>>\nJelen Super Liga 4. kolo najava\nPrvi na teren u subotu istrčaće fubaleri domaćeg Metalca i Subotičkog Spartaka, nešto kasnije igraće se i preostalih pet mečeva predvieđenih za danas.U nedelju će se sastati fudbaleri Hajduka i OFK Beograda kao i BSK Borče i Crvene Zvezde. Više >>>\nKako je odlučeno žrebom u beogradskom hotelu „Hajat” branilac titule Crvena Zvezda gostuje u Kraljevu gde će igrati protiv Sloge dok će prošlogodišnji finalista ekipa Vojvodine u Petrovac na Mlavi gde ih čeka okršaj sa Slogom.Aktuelni šampion Partizan ide u Apatin na megdan ekipi Mladosti. Više >>>\nPižon novi selektor Srbije - Istina ili bomba ?\nKako Press prenosi trener fudbalera rumunskog Temišvara i bivši strateg Crvene zvezde, Vladimir Petrović Pižon, biće novi selektor reprezentacije Srbije. Više >>>\nStadion Pratizana bez ograda za Ligu Šampiona\nPoput Engleza navijači Partizana će za predstojeće mečeve u Ligi Šampiona moći da gledaju svoje ljubimce mnogo komfornije.Naime na predlog UEFA čelnici Fk Partizan odličili su da uklone ograde sa zapadne i istočne tribine što će gledaocima omogućiti daleko bolji doživljaj igre. Više >>>\nPrva liga Srbije - Proleter lider\nFudbaleri Proletera sa Slane Bare, pobedom pred svojim navijačima nad Mladim Radnikom od 2:0, preuzeli su lidersku poziciju od Teleoptika koji je na svom terenu poražen od Big Bula sa 2:0. Više >>>


Ulaganje u evropskog nastavnika – zajednička odgovornost\nČlanovi Škole plus održali su u Beloj Crkvi međunarodni stručni seminar za direktore i profesore osnovnih i srednjih škola iz Rumunije.\nUprkos kaznama - nastavljena bespravna seča stabala u Beloj Crkvi\nOpština Bela Crkva ima više šuma od proseka u Vojvodini. Pod šumama je od 15 do 20% teritorije, oko 500 hektara je u privatnom, a nekoliko hiljada hektara u državnom vlasništvu. Sve to nažalost podstiče ljude na bespravnu seču.\nOdržana sedma sednica SO Bela Crkva\nNa sednici je razmatran Ugovor o statusnoj promeni pripajanja JP "Direkcija za izgradnju opštine Bela Crkva" i JKP "Belocrkvanski komunalac", kao i izmena i dopuna osnivačkog akta JKP "Belocrkvanski komunalac".\nPokazna vežba spasavanja na ledu (VIDEO)\nNa gradskom jezeru u Beloj Crkvi održana je pokazna vežba spasavanja na ledu, koju su izveli članovi kluba za podvodne aktivnosti i Službe spasavanja na vodi.\nReciklažna ostrva uz škole i jezera\nVođa GIZ tima u Srbiji Klaus Šmit, predsednik opštine Bela Crkva Darko Bogosavljević i v.d. direktorka JKP „Belocrkvanski komunalac” Milica Vitomirov, potpisali su ugovor o donaciji 48 kontejnera za 16 reciklažnih ostrva. Vrednost donacije GIZ tima iznosi 10.000 evra.\nJužni Banat formirao razvojnu agenciju\nGrad Pančevo, Grad Vršac i Opštine Kovin, Kovačica, Alibunar, Bela Crkva, Plandište i Opovo, Građevinsko preduzeće "FINET-INŽENjERING" DOO, Pančevo i "HiTeam" doo za usluge iz Vršca, zaključili su Ugovor o osnivanju Regionalne razvojne agencije "Južni Banat" doo Pančevo. Potpisnici ugovora, na sastanku koji je organizovan u Gradskoj upravi grada Pančeva, su gradonačelnici, predsednici opština i direktori navedenih preduzeća. Sledeći korak je registracija Regionalne razvojne agencije u APR-u, nakon čega će biti održana i prva sednicadnice na kojoj će biti imenovan direktor, usvojen poslovnik o radu i zaključen ugovor između Agencije i članova Društva kojim se uređuje finansiranje Agencije. Regionalna razvojna agencije "Južni Banat" imaće zadatak pripreme i realizaciju razvojnih i infrastrukturnih projekata, kao i uspostavljanje međunarodne, prekogranične i međuopštinske saradnje. očetak rada Regionalne razvojne agencije "Južni Banat" očekuje se u februaru. Sedište Regionalne razvojne agencije "Južni Banat" doo Pančevo biće u Karađorđevoj ulici br. 4 u Pančevu (zgrada Urbanizma). Izvor i foto: 013.info\nMilan Perašević pobednik plivanja za Krst Časni\nTradicionalno plivanje za Časni krst na reci Neri održano je i ove godine.\nU vatri nestala ikona Bogorodice Kazanske\nU nedelju popodne Belocrkvanin Denis Rafinger primetio je da iz krova ruske crkve Svetog apostola Jovana Bogoslova izbija dim, i odmah obavestio vetrogasce.


Drobnjak: Prohodni svi putevi prvog i drugog reda\nSvi državni putevi prvog i drugog prioriteta u Srbiji su prohodni za saobraćaj i trenutno nigde nema zastoja, izjavio je v.d. direktor Puteva Srbije Zoran Drobnjak i apelovao na vozače, posebno autobusa i kamiona, da zbog vremenskih uslova budu oprezni i ne pretiču druga vozila.\n“Putari dežuraju 24 časa dnevno, angažovano je 555 kamiona, 327 mašina, 162 putarca koji obilaze sve puteve i kontrolišu da li su očišćeni svi putevi i ukupno 2.172 radnika, zajedno sa vozačima, mašinistima i nadozrnim organima”, rekao je Drobnjak.\nOn je dematovao tvrdnje pojedinih medija da je kolima, kada se vraćao sa Zlatibora, bio zaglavljen kod Čačka.\n“Rečeno je da je direktor Puteva Srbije zavejan, a nije bilo zastoja na obilaznici oko Čačka, niti na putu pre i posle Čačka, pa ne znam gde sam onda to bio zavejan”, rekao je Drobnjak.\nOn je objasnio da je na Zlatiboru bilo 25.000 ljudi za doček Nove godine i da su svi krenuli da se vraćaju, pošto je sutra radni dan, pa se zato formirala velika kolona koja se kretala brzinom od najviše 35 kilometara na sat.\nČelnik Puteva Srbije, koji kaže da će noć provesti obilazeći putare, naveo je da putari imaju dovoljno materijala za posipanje puteva, da je nabavljeno 60.000 tona soli i 150.000 tona rizle.\nOn je podsetio da je najavljena ledena kiša u noći između utorka i srede i da su putari spremni za takvu situaciju.\n“So deluje do minus osam, kada je niža putari moraju češće da čiste da se ne bi javljao led. Putari su spremni za ledenu kišu i trudićemo se da saobraćaj funkcioniše na svim putevima prvog i drugog reda”, kazao je Drobnjak.\nOn je istakao da su najugroženiji delovi tamo gde su niske temeprature, kao što su Čestobrodica, Mečka, Rudnik i druge kritične deonice.\nDrobnjak ističe da niske temeprature i vetar koji pravi nanose dosta otežavaju putarima posao i apelovao na vozače da ne pretiču i da obavezno koriste zimsku opremu.\nOn je naglasio da je primetio da vozači kamiona i autobusa pretiču putarska i druga vozila.\nDrobnjak je rekao da je danas bilo više incidenata, na primer na autoputu kod Ražnja, gde su se dva šlepera bugarskih registracija preporečila jer nisu imala zimske gume.\n“Oko 20 sati je bio udes od Beogada ka Nišu kod Aleksinca i tu su raščišćena dva kamiona koja su proklizala”, rekao je Drobnjak.\nOn je kazao da se ta nezgoda dogodila zbog neodgovorajućih pneumatika, da nije bilo povređenih i da to ustvari nije bio lančani sudar.


Utrvrđene finansijske olakšice koje mogu da koriste privredna društva i preduzetnici su :\nInvestitor (privredno društvo i preduzetnik) ostvaruje olakšicu u iznosu do 7.000,00 eura po jednom novozaposlenom radniku, odnosno novootvorenom radnom mjestu, a može se koristiti samo ako se investiranjem povećava broj zaposlenih za 5 i više radnika.\nOstvarivanje olakšica odnosi se i na postojeća privredna društva i preduzetnike na području opštine Bijelo Polje za proširenje privredne djelatnosti, a mogu se koristiti samo ako se proširenjem povećava broj zaposlenih za 5 i više radnika i važe za period od 3 (tri) godine.\nZa ostvarivanje finansijskih olakšica moraju biti ispunjeni sledeći uslovi:\n• da protiv investitora nije pokrenut stečajni postupak, odnosno nijesu stečeni uslovi za pokretanje stečajnog postupka;\n• da Investitor nema neizmirenih obaveza prema Opštini Bijelo Polje ;\nPrivredna društva i preduzetnici, radi ostvarivanja olakšica moraju u radni odnos primiti nezaposlena lica sa evidencije Biroa rada.\nPrivredna društva i preduzetnici dužni su zaposliti određeni broj radnika u roku od 60 dana od dana pravosnažnosti upotrebne dozvole.\nPrivredna društva i preduzetnici dobiće građevinsku dozvolu od nadležnog organa u roku od 15 dana od dana podnošenja kompletne dokumentacije uz zahtejv za izdavanje građevinske dozvole.\nMeđusobna prava i obaveze u vezi sa dodjelom olakšica uređuju se Ugovorom koji zaključuju Opština Bijelo Polje – Služba menadžera biznis zona i Investitor-korisnik olakšica.


Detalji akcije Balkanski kartel: Blokirani računi s 400 hiljada KM, pod istragom braća - GSS Media\nPripadnici Državne agencije za istragu i zaštitu (SIPA) su tokom akcije kodnog naziva Balkanski kartel, u sklopu kojih se istražuju aktivnosti braće Mirze i Ervina Gačanin, blokirali račune na kojim se nalazi 400 hiljada konvertibilnih maraka, saznaje Klix.ba.\nU operaciji, saopćeno je iz Tužilaštva BiH, sudjeluju agencije za provođenje zakona iz pet zemalja – Holandija, Belgija, Španija, Slovenija i Bosna i Hercegovina. Tužilac Tužilaštva BiH se nalazi u Den Haagu gdje s kolegama iz EUROJUST-a koordinira istražne aktivnosti.\n“Operacija je usmjerena na otkrivanje i procesuiranje osumnjičenih fizičkih i pravnih osoba koje su pod istragom zbog nezakonitih novčanih transakcija i pranja novca, koje je realizirano u više zemalja”, saopćeno je iz Tužilaštva BiH.\n“Aktivnosti na području BiH realizirali su SIPA i Federalna uprava policije, izvršeni su pretresi na ukupno pet lokacija, a na računima jedne pravne i jedne fizičke osobe, blokirano je 400 000 KM”, stoji u saopćenju Tužilaštva BiH.


RS DO SADA NABAVILA 965.000 DOZA: Dnevno se vakciniše više od 4.280 ljudi | Novosti.rs\nU ovom periodu ubrzane vakcinacije u Srpskoj, prvom ili drugom dozom je najviše građana vakcinisano u Domu zdravlja Banjaluka – oko 11.850.\nMinistar zdravlja i socijalne zaštite RS Alen Šeranić zadovoljan je dosadašnjim odzivom građana na masovnu vakcinaciju, ali podseća da je za borbu protiv virusa korona upravo u ovo vreme ključno da se postigne što veći obuhvat imunizacije, posebno kada dolaze novi sojevi virusa koji se mnogo brže šire od prethodnih.\n- Imamo podatke da i u pojedinim zemljama okruženja i u Evropi dolazi do pogoršanja epidemiološke situacije izazvano delta sojem virusa, a među zaraženima su više mlađe osobe, koje uglavnom nisu ni vakcinisane. Sa druge strane, podaci iz istraživanja kao i podaci iz zemalja koje imaju visok obuhvat vakcinacijom govore da vakcinacija sa dve doze značajno štiti da se osoba ne zarazi virusom SARS-CoV-2. U manjem procentu se može desiti da se vakcinisana osoba zarazi, ali je efikasnost vakcina u sprečavanju težih oblika COVID-19 izuzetno visoka - istakao je ministar Šeranić.\nPodsetio je da RS trenutno na raspolaganju ima dovoljno vakcina više proizvođača i da se ulažu svi kapaciteti u masovnu vakcinaciju.\nRepublika Srpska vakcinacija u RS vakcinacija Alen Šeranić


Dodik: Incku smeta ime Radovana Karadžića, a ne smeta Alije Izetbegovića i Zelenih beretki - Sputnjik Srbija\n13:26 07.11.2020 Preuzmite kraći link\nSrpski član Predsedništva BiH Milorad Dodik izjavio je danas da je visoki predstavnik Valentin Incko "bošnjački lobista i faktor nestabilnosti u BiH" i da će se što pre on ode stvoriti uslovi za dogovor i stabilizaciju u toj zemlji.\n"Zanimljivo je da mu smeta ime Radovana Karadžića, a ne smeta ime Alije Izetbegovića, 'Zelenih beretki', Jure Francetića ili Mile Budaka, po kojima ulice u FBiH nose imena", istakao je Dodik za Srnu.\nIncko je ranije izjavio da je Dodiku dao rok od šest meseci da promeni naziv Studentskog doma na Palama i ukloni počasnu tablu sa imenom "Radovan Karadžić", a da će u suprotnom na narednom sastanku Saveta bezbednosti u maju tražiti da mu se zabrane putovanja u sve zemlje EU.\nDodik je ocenio da Incko u BiH gubi vreme i "da bi ovih dana bio korisniji svojoj državi čiji je glavni grad bio meta islamskog terorizma".\n"Da se vrati kući imao bi šta da ispriča vlastima svoje zemlje o toj temi, jer je toliko godina proveo u BiH da je mogao da nauči mnogo o terorizmu, onima koji regrutuju teroriste i njihovim rutama", zaključio je Dodik, prenosi RTRS.


Reči napadača Sergeja na saslušanju: 'Trifunović mi je psovao majku'\nNapadač i još jedna osoba koja je bila s njim odmah su uhapšeni.\nNapadač na Sergeja Trifunovića, Željko A, kako se nezvanično saznaje, izjavio je na saslušanju u policiji da je napao lidera Pokreta slobodnih građana zato što mu je on opsovao majku.\nDrugi napadač, >> Pročitaj celu vest na sajtu SrbijaDanas.com << koji je nakon toga upao u verbalni okršaj sa liderom Pokreta Slobodnih građana, Milorad Đ. istakao je na saslušanju da mu je Sergej šutirao bicikl, te je zbog toga ušao u verbalni konflikt sa njim.\nPodsećanja radi, Lider Pokreta slobodnih građana Sergej Trifunović pretučen je danas u centru Beograda.\nIspred Ruskog cara u Knez Mihailovoj tokom skupljanja potpisa za predstojeće izbore njega je napao jedan od zagovornika bojkota izbora.\nStefanović: Napadač na Trifunovića poznat policiji, napao i Vučića VIDEO\nIzvor: B92, 01.Jun.2020, 08:32\nMinistar unutrašnjih poslova Nebojša Stefanović rekao je da je muškarac koji je napao lidera Pokreta slobodnih građana Sergeja Trifunovića poznat policiji..."Isti čovek koji je psovao majku predsedniku Vučiću, potegao šrafciger na Simu Spasića, isti čovek je sad prišao i Sergeju Trifunoviću....


Turska namkerava da na Mesec pošalje rover do kraja ove decenije, te da ka Zemljinom satelitu pošalje i jednu raketu – već 2023. godine.\nSve se više zemalja uključuje u svemirsku trku, a Turska je detalje o svom svemirskom programu objelodanila u februaru.\nDio planova za istraživanje kosmosa uključuje i rover, koji će put Mjeseca krenuti 2028. ili 2029. godine. Raketa koja će ga na taj put poneti biće konstruisana u Turskoj, a ako sve protekne po planu, prototip će prvi let obaviti do kraja 2023.\nLetjelica će se već tada izvesti grubo spuštanje na Mjesec, a kako bi naučnici dobili potrebne podatke na osnovu kojih bi sljedeće slijetanje trebalo da protekne bez problemam prenosi PC Press.\nTurska planira i da narednih godina na Internacionalnu svemirsku stanicu pošalje 30 astronauta, koji će učestvovati u naučnim istraživanjima.\nNa osnovu toga može da se zaključi da ova zemlja odlučno stupa na polje svemirskih misija, iako je Turska svemirska agencija osnovana tek 2018. godine.


Komentar dana - Izbeglicka kriza: Lancana reakcija -->\nZašto je na delu panika, sebičnost i odsustvo elementarnog zdravog razuma\nIzraz "zajedničko evropsko rešenje za izbegličku krizu" već se ofucao od silne upotrebe, više puta ga svakog dana izgovore svi političari u Evropi koji govore o izbeglicama. Pomenutog zajedničkog rešenja nema na vidiku, a cinik bi rekao da je, kao stvari trenutno stoje, najbliže rešenje zajednička odluka da se potpuno zabrani dolazak svim izbeglicama.\nNa konferenciji o zapadnom Balkanu u Beču donet je zaključeno da je, dok se rešenje ne nađe, neophodno preduzeti mere za zaustavljanje izbegličkog talasa. U te mere spada odluka da se putovanje duž balkanske rute dozvoli samo licima kojima je potrebna zaštita, a odlučivanje o tome ko su ti ljudi ostavljeno je zemljama na toj ruti. Ni pomena o tome da međunarodni zakoni o licima kojima je potrebna zaštita odavno postoje, da su dužne da ih se pridržavaju sve države, i u Evropskoj uniji i van nje. U tim zakonima stoji i da zaštita ne zavisi od nacionalnosti osobe – može je zatražiti i Norvežanin i Nigerijac, sa istim pravom.\nPomenute "mere za zaustavljanje izbegličkog talasa" u praksi podrazumevaju da se proces koji se već mesecima iza brda valja privodi kraju – prvo su "ekonomskim migrantima" proglašeni svi koji nisu iz Sirije, Iraka i Avganistana (početkom januara je potpisnik ovih redova razgovarao sa sedamnaestogodišnjim momkom iz Somalije, tek vraćenim iz Hrvatske. Dok je novinarima pokazivao dugačak ožiljak na leđima koji je iza sebe ostavio geler granate, pitao je: "Po čemu je to moja zemlja sigurnija? Biće ipak da su me vratili zato što sam crn."). Da u pitanju ipak nisu samo rasne predrasude pokazuje poslednjih nekoliko dana. Na makedonsko-grčkoj granici zaustavljaju se svi Avganistanci, sve je veći broj vraćenih Iračana i Sirijaca, o izbeglicama iz ostalih zemalja da ne govorimo.\nMučni i prljavi posao određivanja ko može da prođe dalje, suvoparno nazvanim "profilisanje" ili "trijaža", EU je ostavila balkanskim zemljama (ko je jednom posmatrao trenutak kada se izbeglici saopštava da mora nazad, nikada ga neće zaboraviti). Rezultat su hiljade ljudi pred granicama Makedonije, Srbije, Hrvatske, desetine hiljada onih koji su preskočili neku od prepreka, legalno ili uz pomoć krijumčara, ali ne mogu dalje, pa se očajni i izbezumljeni vrte po Grčkoj i ostalim balkanskim zemljama, bez ikakve ideje šta ih čeka u budućnosti. Njihov broj svakodnevno raste, velikom brzinom.\nReklo bi se da se evropske države donetim merama trude da izbeglicama što više ogade put kojim prolaze, ne bi li ih tako naterale da se u svoje postojbine vrate. Možda zvuči prejako, ali žmurenje Evropske unije na ono što se izbeglicama dešava u Bugarskoj neprijatno podseća na tu taktiku. Već dve godine iz Bugarske stižu bezbrojni izveštaji da bugarska policija sistemski i sistematski bije, maltretira i pljačka sve izbeglice koje prelaze preko njene teritorije. Ti izveštaji potiču od samih izbeglica, međunarodne organizacije poput Human Rights Watch-a izdale su brojne publikacije o toj torturi, ali nije bilo reakcija iz EU na račun njene članice, i teško da je to slučajnost.\nKako god, tvorci novih mera potpuno su zaboravili šta se desilo kada je prošlog leta Makedonija u jednom tenutku zatvorila svoje granice prema Grčkoj. Broj ljudi se povećavao, množili su se incidenti, i na kraju je prepreka neminovno popustila pod pritiskom. Grčka upozorava da je u toj zemlji već blokirano 12.000 ljudi i da se svakog dana taj broj uvećava za dve hiljade, a proleće i lepše vreme za prelazak mora između Turske i Grčke su vrlo blizu. Šef Fronteksa Fabris Legeri kaže da se pokazuje da je gotovo nemoguće vratiti izbeglice natrag u Tursku, mada su u Egejsko more uplovili brodovi NATO-a koji bi trebalo da pomognu u ovom poslu.\nU buci i besu koji se šire svim evropskim državama argumenti i činjenice sve se slabije čuju. Na primer, da je izbeglička kriza proces koji će potrajati godinama, možda i decenijama, da se ne može zaustaviti kao što nijedna seoba naroda u istoriji nije zaustavljena, ali da su te seobe uvek donosile i mnogo pozitivnih promena; da se za taj proces može pripremiti jačanjem kapaciteta za prihvatanje i integraciju i da više od milion ljudi koji su u Evropu došli prošle godine nije nikakav veliki problem jer EU ima više od 500 miliona stanovnika (u Turskoj je više od dva miliona izbeglica samo iz Sirije; u Libanu ih je milion, a ta zemlja ima četiri miliona stanovnika, broj školske dece izbeglih iz Sirije u Libanu je više od 400.000, što je više od broja libanske dece koja idu u školu).\nMinistarka unutrašnjih poslova Austrije Johana Mikl istakla je na konferenciji u Beču da je potrebna "lančana reakcija razuma" da bi se kriza rešila. Sudeći po onome što se dešava, lančana reakcija je u toku, ali su umesto razuma na delu panika, sebičnost i odsustvo elementarnog zdravog razuma. Sledeća konferencija sa sličnim dnevnim redom poput one u Beču zakazana je za petak, 26. februara u Beogradu.


Ukoliko vam unutrašnji glas govori da nešto sa vašim partnerom nije u redu, a on vam se kune kako se ništa nije promenilo, budite sigurni da ste u pravu. Jer osećanja retko kada varaju.\nPrema nedavnom istraživanju, oženjeni muškarci širom sveta varaju. Stopa muškaraca koji varaju varira 25-72% što upućuje na to da je vernost jednako učestala kao i varanje.\nPrema rezultatima istraživanja koje je objavljeno u časopisu Ciberpsichologi, Behavior and Social Netvorking, osobe koje prekomerno koriste društvene mreže su sklonije varanju, prekidima i razvodima. Dužina odnosa nije igrala nikakvu ulogu u određivanju rizika za počinjenja prevare - parovi koji su bili kratko skupa su iskusili jednako negativan efekat prekomernih mreža, kao i oni koji su bili duže zajedno, odnosno godinama.


Vlada Austrije želi da zabrani devojčicama nošenje hidžaba u školama | Novine Toronto\nVlada Austrije želi da zabrani devojčicama nošenje hidžaba u školama\nNova Vlada Austrije planira da zabrani devojčicama u osnovnim školama i vrtićima nošenje muslimanske marame - hidžaba, što će biti dodatak postojećoj zabrani nošenja burki koje prekrivaju glavu i telo.\nVlada kancelara Sebastijana Kurca, koju čine njegova stranka desnog centra i nacionalistička Slobodarska partija Austrije (FPO), nada se da će do leta završiti predlog "zakona o zaštiti deteta", navela je danas agencija APA.\nVicekancelar i lider FPO Hajnc-Kristijan Štrahe rekao je da "ne žele paralelna društva".\nZa sada nije jasno koliko dece bi moglo da bude obuhvaćemo zabranom.\nMinistar prosvete Austrije Hajnc Fasman nazvao je novu meru "simboličnim činom" i dodao da je Austrija sekularna zemlja.\nI Kurcova Austrijska narodna partija (OVP) i Štraheova FPO, njen novi partner u vladi, govorili su o potrebi obračuna s radikalnim islamom.\nPrethodna koaliciona Vlada koju su činili OVP i socijaldemokrate, zabranila je prošle godine nošenje burki u sudovima, školama i na drugim "javnim mestima", dok je policajcima, sudijama i tužiocima zabranila da nose i maramu na glavi - hidžab, što sadašnja vlada želi da proširi na devojčice.


2021. IZVEŠTAJ koalicije prEUgovor o napretku Srbije u poglavljima 23 i 24 - Autonomni ženski centar\nSrbija nije uspela da otvori nijedno novo pregovaračko poglavlje od 2019. godine, uglavnom zbog slabih rezultata, zbog stagnacije, pa čak i zbog pogoršanja u ključnim oblastima, kao što su sloboda medija, nezavisnost sudstva, borba protiv korupcije i organizovanog kriminala, što se ne može posmatrati odvojeno od (ne)funkcionalnosti demokratskih institucija. Iako nedostatak napretka u kritičnim reformama u osnovnom klasteru ostaje ključni uzrok efektivne blokade, deo razloga leži u očekivanoj primeni takozvane „nove metodologije proširenja” iz 2020. godine, koju su u međuvremenu odobrile obe strane. Srbija je svoj pregovarački tim prilagodila novoj strukturi, koja je zasnovana na klasterima (grupisanim poglavljima), ali je takođe ukinula mesto šefa Pregovaračkog tima nakon što je bilo upražnjeno 19 meseci.\nIako su kritike zbog toga što nema napretka u ključnim oblastima u Srbiji postale vidljivije u izveštajima institucija EU, kao i u izveštajima drugih međunarodnih tela i organizacija u 2020. godini, vlasti u Srbiji teže tome da marginalizuju i/ili diskredituju sve negativne primedbe. Mada su pružene mogućnosti za formalni dijalog o određenim pitanjima, nema utiska da se drugačija mišljenja i argumenti zaista čuju ili uzimaju u obzir, što ukazuje na puko zadovoljavanje forme bez suštine. Koalicija ponavlja da ubrzavanje reformskih napora kako bi se oni uskladili sa zadatim rokovima ne bi trebalo da ide na štetu konsultativnih procesa, koji treba da prethode usvajanju normativnih i strateških akata.\nNeophodna je bolja koordinacija aktivnosti koje se preklapaju u akcionim planovima za poglavlja 23 i 24, kao i dosledno i transparentno formalno praćenje njihovog sprovođenja. Budući da su funkcionisanje demokratskih institucija i poglavlja 23 i 24 sada deo klastera pod nazivom „Osnove”, zajedno sa ekonomskim kriterijumima i reformom javne uprave, novu metodologiju bi trebalo iskoristiti za bolje uzajamno uvezivanje ovih oblasti. Evropska unija ostaje najveći donator, investitor i trgovinski partner država Zapadnog Balkana. Obezbedila je pomoć regionu u upravljanju pandemijom COVID-19. Novi ekonomski i investicioni plan za Zapadni Balkan prilika je za podsticanje održivog ekonomskog rasta u regionu. S druge strane, nemogućnost postizanja konsenzusa o započinjanju pristupnih pregovora sa Albanijom i Severnom Makedonijom predstavlja još jedan udarac verodostojnosti politike proširenja EU. Zemlje Zapadnog Balkana nisu pozvane na Konferenciju o budućnosti Evrope. Dalje nazadovanje vladavine prava u određenim državama članicama EU veoma negativno utiče na reformske procese u zemljama koje teže učlanjenju.\nALARM izveštaj možete videti OVDE.


vesti - Mensa Srbije: Možemo li preventivno da delujemo na terorizam? - Otvoreni univerzitet Subotica\nMensa Srbije: Možemo li preventivno da delujemo na terorizam?\nMensa Srbije u subotu, 17. septembra sa početkom u 16.00 časova u svečanoj sali Otvorenog univerziteta (levi ulaz) organizuje besplatno predavanje na temu: MOŽEMO LI PREVENTIVNO DA DELUJEMO NA TERORIZAM?\nTerorizam je globalni fenomen koji se smatra jednom od najvećih pretnji čovečanstvu, naročito ukoliko podrazumeva upotrebu oružja za masovno uništavanje (OMU). Strah od terorizma se kao plamen širi svetom, međutim, postavlja se pitanje koliko, u suštini, građani znaju o (savremenom) terorizmu i odakle stiču, za njih neophodne, informacije.\nPrvi segment predavanja je osmišljen tako da pruži osnovne informacije o terorizmu i upotrebi OMU u njegove svrhe, poput karakteristika, uzroka i posledica terorizma i sl. U drugom segmentu ćemo se pozabaviti borbom protiv terorizma i njegovom prevencijom, uz poseban naglasak na odnos terorizma i medija, kao najdostupnijeg izvora informacija o ovom fenomenu.\nSlušaoci će, takođe, biti zamoljeni da pre i nakon predavanja popune anketu (anonimno i opcionalno) kojom će se ispitivati njihova informisanost i stavovi o terorizmu, odnosno promena istih nakon predavanja. Sve druge potrebne informacije će dobiti na samom predavanju.\nUna Radovanović Nenadić je diplomirani defektolog (Prevencija i tretman poremećaja ponašanja), master inženjer tehnologije (Forenzičko inženjerstvo) i student multidisciplinarnih master akademskih studija pri Univerzitetu u Beogradu - Terorizam, organizovani kriminal i sigurnost (60ESPB) i master akademskih studija na Fakultetu za specijalnu edukaciju i rehabilitaciju - Prevencija i tretman poremećaja ponašanja. Angažovana je u Istraživačkom centru za odbranu i bezbednost (ICOB) kao istraživač u kome koordinira i učestvuje u realizaciji nekoliko projekata.


Konstitutivna sednica Skupštine opštine Petrovac na Mlavi 20. avgusta • Poportal\nKonstitutivna sednica Skupštine opštine Petrovac na Mlavi 20. avgusta\n19/08/2020 19/08/2020 P.Radovanović0\nMilanče Aćimović, aktuelni predsednik Skupštine opštine Petrovac na Mlavi, zakazao je konstitutivnu sednicu novog lokalnog parlamenta za 20. avgust.\nNa sednici biće usvojen izveštaj Opštinske izborne komisije o ukupnim rezultatima izbora i obaviće se verifikacija mandata odbornika.\nUslediće izbor predsednika Skupštine opštine i njegovog zamenika, kao i imenovanje sekretara SO.\nNa dnevnom redu naći će se i poslovnik Skupštine kao i ostala kadrovska pitanja.\nNajava isključenja struje za period od 19. do 21.avgusta


Treći „Teatar u Tvrđavi“\n13/07/2016 17/07/2016 Artija net nagrade, pozorište, festival\nNajbolja predstava festivala „Teatar u Tvrđavi“ je „Julije Cezar“ u režiji Kokana Mladenovića, saopšteno je nakon što su spuštene zavese na treći festival pod zidinama srednjovekovnog zdanja u Smederevu.\n11/07/2016 02/08/2016 Artija net in memoriam, glumac, kultura, pozorište\nČetiri decenije od smrti velikog glumačkog barda Milivoja Živanovića (1900-1976). Igrao je sve važne uloge uvek punom snagom, ne štedeći ni sebe ni partnere.\nU sredu 6. jula\nPočeo treći „Teatar u tvrđavi“ u Smederevu\n07/07/2016 11/07/2016 Artija net pozorište, festival\nU Malom gradu Smederevske tvrđave u sredu 6. jula počeo je treći pozorišni festival „Teatar u tvrđavi“, pod sloganom „Dobro došli u pozorište“, na kome će biti odigrano šest predstava.\n06/07/2016 06/07/2016 Artija net istorija, književnost, kultura, pozorište\nGarantovano ste čitali „Sumnjivo lice“ Branislava Nušića, gledali na televiziji i pozorištu. Znate makar jednu repliku, ali ne i istoriju ovog komada i da ga je spasila jedna nepismena Albanka. Ovako je to bilo…\nU Vili Stanković u Čortanovcima\n06/07/2016 06/07/2016 Artija net pozorište, festival\nTreći pozorišni festival „Novi Tvrđava Teatar“ biće održan od 10. do 16. jula u Vili Stanković u Čortanovcima.\nU pozorištu „Pinokio“\n05/07/2016 16/07/2016 Artija net monodrama, nagrade, pantomima, pozorište, festival\nSvečanom dodelom nagrada u beogradskom pozorištu „Pinokio“, u nedelju (3. jula) je završen 41. Festival monodrame i pantomime.\nTreći „Šekspir festival“\nZbog Dana žalosti pomeren „Šekspir festival“\n03/07/2016 Artija net pozorište, festival\nZbog proglašenog Dana žalosti u Vojvodini, zbog tragedije koja se dogodila u subotu u Žitištu, program trećeg „Šekspir festivala“ biće pomeren za jedan dan.\nU Čortanovcima 29. juna\n29/06/2016 Artija net pozorište, festival\nTreći „Šekspir festival“ biće održan od danas do 6. jula u Vili Stanković u Čortanovcima, a počeće predstavom „Dva viteza iz Verone“ u izvođenju Glob teatra iz Londona, u režiji Nika Begnala.


Ministar Zirojević primio ambasadora Mađarske u BiH Imrea Vargu - Akta.ba\nMinistar Zirojević primio ambasadora Mađarske u BiH Imrea Vargu\n01.10.2008. 08:58 / Izvor: Fena\nMinistar vanjske trgovine i ekonomskih odnos BiH Mladen Zirojević primio je 29. 09. 2008. godine u Sarajevu ambasadora Republike Mađarske u BiH Imrea Vargu, s kojim je razmijenio mišljenja o bilateralnim i trgovinskim odnosima između BiH i Mađarske.\nKako se navodi u saopćenju Ministarstva vanjske trgovine i ekonomskih odnosa BiH, ministar Zirojević je naglasio da prioritet u radu svih ministarstava u Vijeću ministara BiH predstavlja uspostavljanje dobrih odnosa s predstavnicima ambasada u BiH, "s obzirom na to da je to vrlo značajno za put BiH ka EU".\nIstičući da je BiH potpisnik CEFTA sporazuma, ministar Zirojević je rekao da ovaj dokument ima generalno pozitivan značaj za BiH, bez obzira na to što svaki vid otvaranja tržišta neminovno izaziva udar na budžet i privredu, jer je bh. privreda relativno mala i ne bi mogla da opstane bez daljeg otvaranja i podizanja svoje konkurentnosti.\nOn je dodao da je Sporazum o stabilizaciji i pridruživanju BiH s EU doprinio smanjenju carina na repromaterijal, što bi trebalo da ima pozitivne efekte na domaću privredu te je najavio da bi do kraja godine trebalo da budu okončani i pregovori sa Svjetskom trgovinskom organizacijom.\nAmbasador Varga ponudio je bespovratnu višemilionsku pomoć Mađarske, a na BiH je da ponudi konkretne razvojne projekte.\nPosebno je naglasio potrebu intenziviranja saradnje dviju zemalja na planu turizma i pokrenuo inicijativu za pripremu odgovarajućeg sporazuma o turističkoj saradnji BiH i Mađarske.\nKako se navodi u saopćenju Ministarstva vanjske trgovine i ekonomskih odnosa, BiH je u 2007. godini iz Mađarske uvezla robe u vrijednosti 478,05 miliona KM, a u prvih šest mjeseci ove godine 351,14 miliona KM.\nIstovremeno, izvoz u 2007. bio je 219,42 miliona KM, a u prvih šest mjeseci ove godine 351,14 miliona KM. Ulaganja Mađarske u BiH iznose 33,972 miliona KM, ili 0,5 posto od ukupnih stranih ulaganja u BiH.


Ako ne uspe ideja o razgraničenju između Srbije i Kosova, ne vidim šta je plan B, kaže za Glas Amerike bivši zvaničnik Pentagona zadužen za Balkan Majkl Karpenter i ističe da je Srbiji potrebno ponuditi nešto konkretnije i brže od članstva u EU za priznavanje nezavisnosti Kosova. Aktuelni direktor "Pen Bajden centra" smatra i da bi predstojeći izbori na Kosovu, kao i izbori u Srbiji 2020, mogli da uspore postizanje sporazuma Beograda i Prištine.\nGlas Amerike: Gospodine Karpenter, deluje da ova američka administracija ima drugačiji pristup od prethodne – govori se o mogućnosti da savetnik za nacionalnu bezbednost Džon Bolton poseti region, Bela kuća je nekoliko puta pozvala lidere Srbije i Kosova da postignu sporazum, Stejt department je dosta uključen u sve. Da li je ova administracija više od prethodne zainteresovana da reši pitanje Kosova?\nMajkl Karpenter: Ne znam da li su više zainteresovani, ne mislim da su uložili više diplomatskih napora, ali moram da odam priznanje kolegama u ovoj administraciji jer žele da istraže svaki ugao i iskoriste priliku da reše spor između Srbije i Kosova. Ali na kraju će se sve svesti na dogovor velikih igrača – među kojima su Amerika i EU i na sporazum koji postignu lideri na terenu, što neće biti nimalo lako, bez obzira na to ko je na vlasti u Vašingtonu.\nRecimo, podrška ideji o razmeni teritorija nema veze sa partijskim podelama u Americi. Ima i demokrata, uključujući i mog bivšeg kolegu Čarlija Kapčana koji je bio u Obaminoj administraciji, koji je podržao tu ideju. Dakle, to ne znači da su republikanci i demokrate podeljeni po partijskim linijama, više su podeljeni eksperti.\nVučić: Džon Bolton neće doći u posetu Srbiji\nGlas Amerike: Verujete li da je dogovor moguć za vreme ove administracije?\nKarpenter: Pod određenim okolnostima možda, ali mi se ne čini da su unutrašnje političke prilike u Srbiji i na Kosovu takve da bi ideja o razmeni teritorija mogla da uspe. Ne mislim da smo došli do tog momenta – ni na Kosovu, ni u Srbiji.\nGlas Amerike: A šta je onda plan B?\nKarpenter: Vidite, to je problem. Mislim da nema plana B. Ne verujem da bi nastavak dijaloga, onako kako ga je vodila Federika Mogerini, vodio nečem konkretnom. Mislim da bi Srbija, ako bi htela da prevaziđe tu barijeru i prizna nezavisnost Kosova, morala da dobije nešto veoma konkretno zauzvrat, nešto što će građani osetiti kao vredno. Ali, mislim da tako nešto još nije na stolu.\nGlas Amerike: Šta je to konkretno što bi Srbija mogla da dobije zauzvrat? Čuli smo od Dejmona Vilsona iz Atlantskog saveta da "veruje da bi Srbija priznala Kosovo ako bi dobila nešto zauzvrat", a i predsednik Srbije Aleksandar Vučić je rekao da "Srbija ne može da prizna Kosovo, a da ne dobije ništa".\nKarpenter: To je na pregovaračima da utvrde, ali je pitanje od milion dolara – šta je to što Srbiji može biti ponuđeno kao podsticaj. Naravno, članstvo u EU je jedna od stvari, ali budimo realni – to je dalek put, to je proces u kojem morate da ispunite kriterijume i ne znači da će Srbija postati članica EU čim prizna Kosovo. Ali, mislim da to neće biti dovoljno i da je građanima Srbije potrebno nešto opipljivo da bi prihvatili sporazum sa Kosovom – posebno što će u obe zemlje o tome verovatno biti organizovan referendum.\nOduvek sam smatrao da međunarodna zajednica nije dovoljno angažovana kada je reč o investicijama za Zapadnom Balkanu, posebno onim koje su u vezi sa rešavanjem konflikta Srbije i Kosova. To mora da bude nešto veliko, dakle ne jedna ili dve milijarde dolara, već više novca koji će biti uložen. Recimo, osnivanje fonda od 10, 15 milijardi dolara za stabilizaciju prilika u Srbiji i na Kosovu ne bi bilo izvan mogućnosti EU. SAD bi takođe mogle da učestvuju.\nGlas Amerike: Koji su interesi Rusije u dijalogu Beograda i Prištine, ima li Moskva interes da se ovo pitanje reši?\nKarpenter: Ne verujem. Iz perspektive Moskve bolje je da se održi konflikt između Kosova i Srbije jer to dozvoljava Rusiji da se predstavlja kao čuvar srpskih interesa i protivnik Kosova. To geopolitički doprinosi Moskvi jer sprečava da se Srbija približava Zapadu, Briselu i Vašingtonu. Ne mislim da je Kremlju u interesu da se ovo pitanje reši.\nRaspušta se Skupština Kosova, otvoren put za izbore\nGlas Amerike: Kosovo se sprema za izbore, u Srbiji su redovni izbori sledeće godine, Amerika će birati predsednika 2020. Da li je bilo šta moguće rešiti u sezoni izbora?\nKarpenter: Nažalost, sezona izbora je veoma loš momenat za dogovaranje međunarodnih sporazuma. Činjenica da Kosovo nema premijera je velika prepreka napretku, a vreme izbora je takođe zgodno za one koji zastupaju tvrđe političke stavove – što je loše za postizanje dogovora. Ne bih rekao da je dogovor nemoguć, ali se čini malo verovatnim.\n'Dačićev poziv Srbima da glasaju za Trampa nije pametan potez'\nGlas Amerike: Rekli ste da se ministar spoljnih poslova Srbije meša u američku politiku time što poziva Srbe u Americi da glasaju za Trampa. Ivica Dačić odgovara da "niko nije pominjao mešanje kada su Albanci glasali za Klintona ii kongresmena Eliota Engela". Kako to komentarišete?\nKarpenter: Gospodin Dačić može da podržava koga hoće, to je njegovo pravo. Ja samo ne mislim da je to pametan diplomatski potez – da ministar spoljnih poslova Srbije polaže sve nade u jednu političku partiju u SAD. Oko Srbije i Zapadnog Balkana generalno u Americi postoji konsenzus obe partije i mislim da bi za Srbiju bilo bolje da tako i ostane, a ne da se nešto politizuje. Ja samo postavljam pitanje koliko je Dačićev potez pametan, a on može da podržava koga hoće. Ne znam hoće li ga Srbi u Americi poslušati, ali može da radi šta hoće”.


Republika / Tragedija kod Novog Sada: Sudar autobusa i automobila, jedan mladić poginuo, drugi teško povređen\npetak, 22. 11. 2019.| 09:03\nU saobraćajnoj nesreći koja se dogodila u petak rano ujutru, nešto pre četiri sata, na autoputu Novi Sad – Subotica, na izlazu Novi Sad – sever, jedan mladić je poginuo, a drugi je zadobio teške povrede.\nKako se nezvanično saznaje, do nesreće je došlo kada su se sudarili automobil i autobus. Poginuli mladić je navodno bio na mestu suvozača, a teško povređeni na mestu vozača.\nUzrok ove nesreće se utvrđuje, a policija je obavila uviđaj.\nSrbija Smrt Saobraćajna nesreća Pogibija Novi Sad Tragedija Autobus Mladić